Bible in one year - Aymara Bible 1997 - November 30\n1. Nabucodonosor reyejj mä jach'a yakha diosa lurayaraquïna koritcamaqui, ucasti amstarojj quimsa tunca metronïnwa, anchorusti quimsa metroniraqui. Ucsti Dura sisqui uca pamparu uchapjjañapataquiw arsüna, Babilonia provinciana.\n2. Uca khepatsti jawsayänwa take marca apnakerinacaru, ejerciton jilïrinacaparu, provincianaca apnakerinacaru, amawt'anacaru, kollke caturinacaru, juesanacaru, take jach'a jilïrinacaru take provincianacata, cuntejj jupajj luraycatayna uca jach'a diosar loktaña kalltayañataqui.\n3. Take uca jach'a jilïri jakenacasti uca yakha diosa nayrakataruw tantacht'asipjjäna, uqhamat uca diosa catuyañataqui.\n4. Cawquïri jaketejj uca luräwinaca kalltayañapäcäna ucasti jach'at art'äna aqham sasa: “Ist'apjjam take marcanacanquiri jakenaca, yakha marcanquiri jakenacasa, cunayman casta parlani jakenacasa.\n5. Cunapachatejj jumanacajj trompetan phust'asitapa ist'apjjäta, cítara sisqui ucan toct'asitapsa, pinquilluna, lira sisqui ucana, salteriona, uqhamaraqui yakha instrumentonacan toct'asitapa ist'apjjäta ucapachasti takeniw quillt'asipjjäta, uca korit lurata c'ari diosa nayrakatana cuntejj Nabucodonosor reyejj luraycatayna uca nayräjjana.\n6. Qhititejj uca diosa nayrakataru jan quillt'ascani, ucasti ucspachaw mä akquir hornoru jakontatäni” sasa.\n7. Uqhamaw uca chekana tantacht'atäsipcän uca jakenacajj, instrumentonacan toct'asitapa ist'asinsti takeniw uca c'ari diosa nayrakataru quillt'asipjjäna ucat yupaychapjjaraquïna.\n8. Mayni caldeo jakenacasti uca horasaw mä amtäwi amtapjjäna Nabucodonosor rey nayrakatana judionacaru aynacht'ayañataqui,\n9. ucat sapjjäna: —Jach'a reyejj wiñayataqui jacpan, sutipasti wiñayataqui amtataraquïpan.\n10. Juma, jach'a reyejj, arsuractawa, take jakenacajj uca korit lurata c'ari diosa nayrakataru quillt'asiñapa cunapachatejj uca instrumentonacajj toct'ascani ucapachajja,\n11. qhititejj jan uca diosa nayrakataru quillt'ascani ucasti mä nacquiri hornoru jakontatäniwa —sasa.\n12. —Jichhajj mayni judionacaw utji, cawquïrinacarutejj juma jach'a reyejj utt'ayta aca Babilonia provincia apnakapjjañapataqui, jichhasti jupanacajj janiw juma jach'a reyirojj ajjsarapctamti, janiraquiw ni cawquïri diosanacarus yupaychapcaraquiti, juma jach'a reyis korit luraycta uca diosa nayrakataparus quillt'asipcaraquiti. Ucanacasti acanacawa: Sadrac, Mesac, uqhamaraqui Abed-nego —sasa.\n13. Nabucodonosor reyisti ucanac ist'asajj wal colerasïna, ucatsti Sadrac, Mesac, uqhamaraqui Abed-nego sisqui ucanacaruw jupan nayrakataparu irptayanïna. Cunapachatejj uca jawsayatanacajj reyin nayrakataparu uñstapjjäna ucapachasti,\n14. reyejj jupanacarojj jisct'änwa: —¿Chekapunit jumanacajj jani cawquïri diosanacajjarusa yupaychapcta, cuntejj nayajj korit luraycta uca nayrakatarusa quillt'asipcaracta?\n15. ¿Jichhajj jumanacajj quillt'asipjjätati musican toct'asitapa ist'asinjja cuntejj nayajj luraycta uca nayrakatarojja? Jumanacatejj uca diosar jan quillt'asipcäta ucapachasti jichpachaw mä naqhasquiri hornoru jakontata uñjasipjjäta, uqhamasti ¿cawquïri diosas take ucanacatjja khespiyaspa? —sasa.\n16. Waynanacasti sapjjaraquïnwa —janiw nanacanjja cuna lurañas aca marcan utjquiti —sasa.\n17. —Nanacan Dios Awquejjasti, qhitirutejj nanacajj yupaychapjjta ucasti nanacarojj uca akquiri ninatsa apsusinipcaquitaspawa, uqhamaraqui take jan walinacatejj lurasqui ucanacatsa khespiyapjjaraquitaniwa.\n18. Janis khespiyapquitani ucasa, juma, jach'a reyejj, yatiñamawa, janipuniw nanacajj uca korit lurata diosa nayrakatarojj quillt'asisina yupaychapquiristti —sasa.\n19. Nabucodonosor reyejj uca arunaca ist'asinsti wal colerasïna, ajanupas wilaw tucuraquïna uca quimsa waynanacataquejja. Ucatsti saraquïnwa hornojj cunjämatejj junt'uchañäqui ucatjja pakallko cuti juc'ampi junt'uchapjjam, sasa.\n20. Ucatsti mayiraquïnwa ejercitopatjja mä kawkha wali ch'amani soldadonacajj Sadrac, Mesac, uqhamaraqui Abed-nego sat waynanacaru ñach'antañapataqui, ucat uca nina akquiri hornor jakontapjjañapataqui.\n21. Uca quimsa waynanacasti, jach'a jilïrinacan isipampi isthapitpacha, catuntasin ñach'antatäpjjänwa, uca nina akquiri hornoruw jakontatäpjjaraquïna.\n22. Cunjämatejj reyejj siscatayna uca arunacapajj ucspacha phokhatäñapataqui, hornosti walipuniw naqhascäna, ucat ninasti wali akascasinjja uca quimsa waynanacaru ñach'antapcän uca soldadonacaruw naqhantasina jiwarayäna,\n23. quimsa waynanacasti horno mankharu ñach'antasina jakontatäpjjänwa.\n24. Uqhamasti Nabucodonosor reyejj janc'aquiw sartasïna, wali muspharataraquiw yanapirinacaparojj saraquïna: —¿Janit quimsaniru ñach'antata jakontctanjja? —sasa. —Uqhampunïsquiwa —sasaw yanapirinacapajj sapjjaraquïna.\n25. Reyisti saraquïnwa: —Nayasti pusi jakenaca jararata uñjta, jupanacasti nina taypin sarnakasipqui, ninasti janiraquiw jupanacarojj cunsa lurquiti, pusïrïqui ucasti mä angeläcaspas uqhamaraquiwa —sasa.\n26. Uqham sasinsti Nabucodonosor reyejj horno puncuru jac'achasisinwa art'äna: —Sadrac, Mesac, Abed-nego, alajjpacha Diosan sirvirinacapa, mistunjjapjjam, ucat acaru jutjjapjjam —sasa. Uca quimsa waynanacasti uca nina taypitwa mistunjjapjjäna.\n27. Ucatsti take jilïri autoridadanacajj uca quimsa waynanacaru jac'achasisinsti, uñjapjjaraquïnwa, uca waynanacan janchipasti janiw ninampi jac'atäcänti, janiraquiw ñic'utapas naqharatäcänti, ni isinacapas naqhantatäcaraquïnti, janiraquiw nina ninasa k'aphipcaraquïnti.\n28. Ucapachaw Nabucodonosor reyejj jach'at arsüna: “Sadrac, Mesac, uqhamaraqui Abed-nego sisqui uca jakenacan Diosapajj yupaychatäpan, jupaw angelap qhitani aca sirvirinacaparu khespiyañapataqui, jupanacasti janiw reyin arsutapjja phokhapcaraquïnti, jiwañataquisa janc'aquïpjjaraquïnwa, janiraquiw yakha diosanac nayrakatarus quillt'asiñ munapcänti, jan ucasti Diosap nayrakataruquiwa quillt'asipjjänjja.\n29. Jichhasti nayajj arstwa, cawquïri jaketejj aca waynanacan Diosap toke jan wali arunac parlani ucasti qharinokatäpan, utapasa mayjaru t'unthapitaraquïpan, qhitïscpasa, cawqui marcat jutirïscpasa, cuna casta parlanïscpasa, janiraquiw utjquiti yakha diosajj uqham khespiyañataquejj” sasa.\n30. Uca khepatsti reyejj aca quimsa waynanacarojj wali jach'a luräwinac churaraquïna Babilonia provincia apnakañanjja.\n1. “Naya, Nabucodonosor reyejj muntwa sumancañajj utjañapa, phokt'atäñasa take marcanacana, uqhamaraqui take jakenac taypina aca oraken jaquirinacana.\n2. Munaractwa jumanacan yatipjjañanacama, cunja jach'a muspharcañanacatejj alajjpachanquir Diosajj nayampi lurqui ucanaca.\n3. ¡Cunja jach'as luräwinacapajja, uqhamaraqui milagronacapasa! Jupan reinopasti wiñayataquipunïniwa, munañanïñapasa wawanacapans wawanacapataqui.\n4. “Naya, Nabucodonosor reyejj c'uchiquiw palaciojjancascäyäta, wali kamiriraquïyätwa.\n5. Ucampisa mä arumawa iquiñancjjasina, mä samca samcasta ucasti walpun warariyitu, cunaymani casta lup'ïwinaca, unañchäwi uñjaracta, take ucanacaw ajjsarañampi phokhantitu.\n6. Ucatwa mayiraquïyätjja take yatiñani jakenacajj aca Babilonia oraken utjapquisa ucanacajj nayar uñjiri jutapjjañapataqui, uca samcajj cuntejj saña munqui uca khanañchapjjañapataqui.\n7. Ucatsti jutapjjänwa take mago jakenaca, yatirinaca, yatiñaninaca, warawaranaca uñch'uquirinaca, qhitinacatejj Babilonia oraken utjapcän take ucanaca, ucat nayajj jupanacaru samcajja yatiyta, ucampis jupanacajj janiw khanañchañataquejj ch'amanïpcänti.\n8. Kheparusti Daniel chachajj nayan nayrakatajjaru uñstani, qhititejj Beltsasar sasa sutichatäqui nayan diosajjan sutip laycu, uca Daniel waynasti kollan Diosan ajayupan irpataraquiwa, ucat nayajj Daniel waynarojj samcajja yatiyaracta, aqham sasa:\n9. ‘Beltsasar, take yatiri jakenacan jilïripa, nayajj yattwa kollan Diosan ajayupajj jumaru irpascatapa, uqhamaraqui take cunanacatejj imantatäqui ucanacsa yatiractawa. Jichhajj sum ist'am cuntejj samcana uñjcta ucanaca, khanañcharaquita cuntejj uca samcajj saña munqui ucanacsa.\n10. Aqhamwa iquiscasina samcastjja: ‘Aca orake taypinjja mä jach'a kokaw utjäna.\n11. Kokasti jilsusinjja wali thurupuniw tucuwayjje, uca kokan alipasti alajjpachcamaw purïna, wali jayatpachwa uñtasïna, orak tucusitsa uñstascaquïnwa.\n12. Laphinacapas wali sumaraquïnwa, achunacapasa waliraqui, take jakenacaru mank'ayañataquisa phokt'ataraqui. Pampanquir animalanacasti uca kokan ch'iwiparuw jutapjjäna; jamach'inacas layminacaparuw tapachasipjjäna, take acapachasti uca kokatwa jacapjjäna.\n13. “Ucat acatjamatwa samcajjanjja alajjpachat mä angela sarakasinquir uñjta.\n14. Ucat uca angelajj jach'at art'araquïna aqham sasa: “Uca kokjja liwinucupjjam; layminacapsti qhuchhurapjjam, laphinacapsa apakapjjam, achunacapsa willitatapjjam, cawquïri animalanacatejj ch'iwipancqui ucanacas chhuctawayjjapjjaracpan, uqhamaraqui layminacapanquiri jamach'inacasa.\n15. Ucampisa pachpa orakeru kheparayapjjaraquim troncopampi, saphinacapampjja; hierrota, bronceta lurat cadenanacampi ñach'antapjjam, ucatsti pampanquiri koranacampi chica apanucupjjam. Sullanacasti jupjjarojj sullantaracpan, pampanquiri animalanacampi, koranacampi chicaraquïpan.\n16. Amuyupas mayjt'aracpan, mä animalan amuyupjama tucuracpan, uca jan walt'añasti pakallko maranacaraquïpan.\n17. Uca juchañchäwi arunacwa arsuwayapjje kollana uñjiri angelanacajja, uqhamat take jakenacajj yatipjjañapataqui, alajjpachanquiri Diosajj ch'amanïtapa, take jakenacana apnakañanacapjjarojja, jupaw marca apnakañanacsa churaraqui qhitirutejj churañ munqui ucaru, ucatsti mä marcan jilïripatwa utt'ayaraqui, qhititejj take jakenacat sipansa llamp'u chuymanïqui ucarojja.’\n18. “Acaw naya, Nabucodonosor reyin, samcasitajjajja. Jichhajj Beltsasar, jumajj khanañchita cuntejj uca samcajj sañ munqui ucjja, janiw qhitisa yatiñani jakenacajj taypitjja ucjja amuyt'apquiti; ucampisa jumajj khanañchasmawa, kollan Diosan ajayupajj jumar irpascatap laycu.”\n19. Uqhamasti Daniel waynajj, qhitirutejj Beltsasar sas sutichapcäna ucajja wali muspharataw uñjasïna, cuna amtäwinacatejj p'ekeparu jutcän ucanacampisa wali mayjt'ataw uñjasiraquïna. Ucampisa naya, reyejj, juparojj saractwa: ‘Beltsasar, jan jumajj llaquisimti cuna samctejj samcascta ucatjja, uqhamaraqui khanañchäwipatsa’ sasa. Beltsasarasti ucjjarojj saraquituwa: ¡Jach'a rey, cuntejj uca samcajj sañ munqui ucanacasti juman uñisirinacamjjaru purpan!\n20. Uca jach'a lanqhu koka uñjcta ucasti, cawquïritejj alajjpachcama purcäna, uqhamaraqui take chekatsa uñjcayäna,\n21. suma laphinacani, achunacapas waljaraqui, take jakenacaru mank'ayañatacjama, pampanquiri animalanacas uca kokan ch'iwiparu jutapjjäna, uqhamaraqui layminacaparu jamach'inacasa tapachasipjjäna;\n22. uca kokajj, juma, jach'a reyïtawa, jiltasinsti wali munañanipuniw tuctajja. Jach'a reyin munañapasti alajjpachcamawa purt'araqui, munañanïñapasa take aca orakpacharuw puriraqui.\n23. Juma, jach'a reyisti, uñjaractawa alajjpachatjja mä kollan angelar sarakasinquiri, aqham sasa: ‘Uca kokjja liwinucupjjam, t'unjapjjaraquim, ucampisa pachpa orakeru jilt'ayapjjam troncompi saphinacampjja, hierrot, broncet lurata cadenanacampi ñach'antapjjaraquim, ucatsti pampa koranac taypiru apanucupjjam; jupjjarusti sullajj sullantaracpan, pampanquiri animalanacampi chica uca koranaca mank'aracpan pakallko mara phokhasiñapcama.’\n24. Uqhamwa alajjpachanquiri jach'a Diosajj arsu juma, jach'a reyi, toketjja.\n25. Juma, jach'a reyisti, jakenacatjja yakhachatäjjätawa, animalanacampi chicaw jacaraquïta, vacanacjamaw koranac mank'araquïta, janchimjjarusa sullaw sullantaraquini. Uqhamaw juma, jach'a reyejj, pakallko mara jacäta, alajjpachanquiri Diosajj take acapachan reinonacjjarusa munañanïtapa yatekañamcama, uqhamaraqui jupajj apnakerit utt'ayaraqui qhitirutejj munqui ucaru.\n26. Cuna arutejj utjcäna uca troncompi saphinacapjja pachpa orakeru jaytañataquejja, ucajj sañ muni Diosajj mä urojj juma jach'a reyirojj cuttayjjätamwa reinomjja, cunapachatejj jumajj amuyjjäta alajjpachanquiri jach'a Diosajj munañanïtapa take cunjjarusa ucapacha.\n27. Uca laycu, jichhajj, jach'a rey, aca ewjja aru ist'ita: Juma, jach'a reyejj, take cunsa chekaparupuni uñjam, janiraqui juc'ampi juchsa lurcjjamti, ñankha luräwinacamsti apanucum, pobrenacaru yanapt'araquim. Inampisa uqhamata, jach'a reyejj, sumancañampina, kamir cancañampina jacascasma sasa.\n28. Take aca yatiyäwinaca Nabucodonosor reyir churatasti phokhasipunïnwa:\n29. Mä mara pasjjepansti, reyejj palacio patanacapanwa sarnakascäna,\n30. ucapachaw jupajj säna: “Uñjapjjam, cunja jach'as Babilonia marcajja. Nayaw jach'a munañajjampi reinojjan jach'a marcapäñapataqui uqham lurayta, uqhamat nayan jach'a cancañajjat yatipjjañapataqui” sasa.\n31. Uqhamaw reyejj parlascäna, ucat acatjamat mä arojj alajjpachat ist'asini aqham sasa: “Nabucodonosor rey, aca arunac ist'am: Reinomajj janiw jumancjjeti;\n32. jakenacatjja yakhachatäjjätawa, animalanacampiw jacjjäta, vacjamaraquiw koranac mank'äta pakallko mara phukhasiñapcama, alajjpacha Diosajj jach'a ch'amanïtapa, munañanïtapa take aca orakenquiri marcanacjjaru, uqhamaraqui jupajj apnakerinac utt'ayatapa qhitirutï munqui uc yatiñamcama” sasa.\n33. Ucspachaw uca arsüwinacajj phokhasïna, Nabucodonosor reyisti jakenacatjja yakhachatäjjänwa, orko vacanacjamaw koranac mank'araquïna, janchipasti sullampi ch'aranjata, ñic'utanacapasa, sillunacapasa wali jach'anacaw jilantjjaraquïna, jach'a paca jamach'in phuyupjama sillunacapjamaraquëjjänwa.\n34. “Cunapachatejj uca juchañchäwi urunacajj phokhasjjäna ucapachasti, naya Nabucodonosor reyejj alajjpacha uñtta, ucatsti lokhe cancañajjatjja kollatätajjwa amuyasjjaracta, ucat nayajj alajjpachanquiri Diosaru jach'añchta, aca arunacampiw juparojj yupaycharacta, qhititejj wiñayataqui jacqui ucaru: ‘Ch'amapajj wiñayataquipuniwa; munañapasa wawanacapans wawanacapataquiraquïniwa.\n35. Jupa nayrakatanjja janiw cunäquisa take acapachanquiri jakenacajja; jupaw munañaparjama luraraqui, alajjpachansa uqhamaraqui acapachansa. Janiw qhitis ch'amapa toke sayt'asirejj utjquiti, ni jisct'caraquispasa cunatsa uqham luri sasajja.’\n36. “Ucspacharaquiw nayajj amuythapistjja, wasitat catjjaracta reinojjarusa, jach'añchäwinacajjsa, uqhamaraqui jach'a cancañajjsa. Yanapirinacajjasa, jilïri autoridadanacasa nayar thakeriw jutapjjetu, ucat nayajj wasitat marcajja apnakañjja kalltjjaracta, ch'amajjasti nayra ch'amajjat sipansa juc'ampiw jiljjattaraquïna.\n37. “Jichhajj naya Nabucodonosor reyejj alajjpachanquiri reyirojj yupaycharactwa, jach'acharactwa, wakaycharactwa, cuntejj jupajj lurqui ucanacasti chekapapuniwa, uqhamaraqui qhititejj jach'a jach'a tucqui ucarusti jisc'achjaraquispawa.”\n1. Tatitur yuspagarapjjam, munasirïtap laycu, qhuyapayasiñapajj wiñayawa,\n2. diosanacan Diosapar yuspagarapjjam: qhuyapayasiñapajj wiñayawa.\n3. Munañaninacan Munañanipar yuspagarapjjam: qhuyapayasiñapajj wiñayawa.\n4. Jach'a muspharcañanac luririru: qhuyapayasiñapajj wiñayawa.\n5. Yatiñ cancañamp alajjpach luririru: qhuyapayasiñapajj wiñayawa.\n6. Uma patjjar orak jant'act'iriru: qhuyapayasiñapajj wiñayawa.\n7. Intimp phajjsimp luririru: qhuyapayasiñapajj wiñayawa.\n8. Urun khanañapatac inti uchiriru: qhuyapayasiñapajj wiñayawa.\n9. Arum khanañapatac phajjsimpi, warawaranacamp luririru: qhuyapayasiñapajj wiñayawa.\n11. Jan amuyt'an jakejj mäquiwa cunatsa colerasi, ucampis yatiñan jakejja colerasiñapjja mäquiwa apanucu.\n1. Naya Simón Pedrojja, Jesucriston sirviripätwa apostoloparaquïtwa. Aca cartsti, qhitinacatejj nanacjamaraqui mä suma iyawsañ jicjjatapctas ucanacaruw kellkanipjjsma, Khespiyiri Jesucristo Tatitusajj chekätap laycu.\n2. Jilarquir bendicionanac catokapjjam, uqhamarac suma sarnakasipjjam, Diosaru uqhamarac Jesucristo Tatitusar uñt'apjjatam laycu.\n3. Diosaw jach'a ch'amapampi churistu take cuntejj jacañataqui munctansa ucanacjja, uqhamarac jupar munañsa churaraquistu, qhititejj jach'a ch'amapampi, uqhamarac muspharcañ luräwinacapampi jawsquistu ucar uñt'ayasajja.\n4. Ucanac toketaracwa, arsüwinacapsa churistojja, uca arsüwinacapasti wali jach'anacawa, wali asquiraquiwa. Uqhamata jumanacajj uca Diosan arsüwinacap toke cunatejj Diosan utjqui uca catokapjjañamataqui, acapach k'añu yänacatsti jaltjjapjjañamaraqui.\n5. Ucatpï ch'amacht'asipjjañamajja iyawsatanacamarojja suma luräwinacampi yapjjatapjjañamataqui; suma luräwinacarusti amuyt'asiñampi;\n6. amuyt'asiñarusti, jumanacpach suma sarnakañampi; jumanacpach suma sarnakañarusti, llamp'u chuymampi; llamp'u chuymanïñjjarusti, Diosar munañampi;\n7. Diosar munañarusti, jilapurjam sarnakañampi; jilapurjam sarnakañarusti, munasiñampi.\n8. Jumanacantejj take acanacajj utjanejja, ucatsti ucjja sum jilayapjjaraquïta ucqhajja, jumanacan jacañamajj janiw inamayataquïcaniti, janiraquiw inamayataqui Tatiturus uñt'apcaraquïtati.\n9. Ucampis qhitintejj acanacajj jan utjqui ucajja, mä juyqhump sasiwa; nayra juchanacapat perdonatätapsa armjjaraquiwa.\n10. Ucatpï jilatanaca, Diosajj jumanacar jawsapctam, uqhamarac ajllipctam ucanjja sum sayt'apjjañamajja; jumanacatejj take acanaca lurapjjäta ucqhajja janipuniw aynacht'apcätati.\n11. Uqhamatwa jumanacarojj churasiraquini jiwasan khespiyiri Jesucriston wiñay marcapar khespita mantapjjañamajja.\n12. Ucatpï nayajj jumanacarojj take acanacjja amtayasinipcaquïmajja, yatipctas, uqhamarac iyawsapctas uca cheka arunacanjja suma sayt'asipcsta ucasa.\n13. Nayataquisti amuyatajjatjja, waquisipuniwa jaccasinjja jumanacar amtt'ayañajja aca ewjja arunacampi.\n14. Jesucristo Tatitusasti yatiyjjaraquituwa janc'aqui jiwjjañajjata.\n15. Ucampis cunjämatsa waquisiyäwa, jumanacajj jiwatajjat khepatsa aca arunacatjja amtasisipcañamataquipuni.\n16. Cuna yatichäwinactejj jumanacar Jesucristo Tatitusan ch'amapjjata, uqhamarac jutäwipjjat yatichapcsma ucanacajj janiw jakenacan alek säwi arunacäcänti, jan ucasti nanacaw nayranacajjamp Tatitun khapak cancañapjja uñjapjjta.\n17. Jupaw Dios Awquit catokäna muspharcay aytatat cancaña, cunapachatejj Diosan arupajj parläna khapak cancañapana juparu akham säna: “Acawa munat Wawajjajja, jupaw nayarojj cusisiyitu” sasa.\n18. Nanacaw alajjpachat jutir uca ar ist'apjjta, Tatitump chica uca kollan kolluncasipcäyät ucqha.\n19. Uqhamat profetanacan arupajj juc'amp thurt'at uñjasi. Jumanacasti uca profetanacan arunacapar ist'asinjja walicwa lurasipctajja, uca arunacasti mä lamparjamaw ch'amacanacanjja khani, urojj khanjtaniñapcama, willjta warawarasti mistuniñapcama jakenacan chuymanacapar khant'añataqui.\n20. Ucampis nayrakatajj amuyt'asipjjam aca toketjja: profetanacan kellkata arunacajj janiw jasäquiti alek leet'asin amuyt'añataquejja.\n21. Profetanacasti janipuniw cunsa munañanacapatjja parlapcänti, jan ucasti jupanacajj Diosar catuyata jakenacäpjjänwa, Dios toketaracwa parlapjjänjja, Kollan Ajayun amuyt'ayata.


Bible in one year - Aymara Bible 1997 - January 3\nBookNum: 19 Chapter: 2 VerseStart: 12 VerseShouldHave: 11\n1. Acaw Adanan wawanacapan listapajja: Cunapachatejj Diosajj jakeru usccäna ucapachajj jupar uñtasitwa uscüna.\n2. Chacha, warmi uscüna, ucatsti bendiciraquïnwa. Cuna urutejj Diosajj jakeru usccäna ucapachajj sänwa: “Jake” sasa.\n3. Adanasti pataca quimsa tuncani maranïnwa cunapachatejj wawapajj nascäna ucapachajja, uca wawapasti jupa quipcaquipunïnwa, Set sasaraquiw sutichäna.\n4. Ucjjarusti Adanajj quimsakallk pataca marampwa jacascäna, ucatsti yokall wawa, imill wawaw utjarapiraquïna,\n5. junturusti llätunc pataca quimsatuncani maranacaraquiw jacäna. Ucapacharaquiw jiwjjäna.\n6. Set chachasti pataca pheskani maraniraquïnwa, cunapachatejj Enós sat wawapajj nascän ucapachajja.\n7. Uca khepatsti Set chachajj quimsakallk pataca pakallkoni marampwa jacascäna, yokall wawani, imill wawaniraquïnwa.\n8. Uqhamasti Set chachajj llätunc pataca tunca payani maranacaw jacäna. Ucapachaw jiwjjaraquïna.\n9. Enosasti llätunc tunca maranïnwa cunapachatejj Cainán wawapajj nascän ucapachajja.\n10. Uca khepatsti Enosajj quimsakallk pataca tunca pheskan marampwa jacascäna, ucatsti yokall wawani, imill wawaniraquïnwa.\n11. Takpachasti llätunc pataca pheskan maraw jacaraquïna. Ucapachaw jiwjjaraquïna.\n12. Cainán chachasti pakallk tunc maranïnwa, cunapachatejj Mahalaleel wawapajj nascän ucapachajja.\n13. Uca khepatsti Cainanajj quimsakallk pataca pusi tunc marampwa jacascäna, ucatsti yokall wawani, imill wawanacaniraquïnwa.\n14. Junturusti llätunc pataca tuncani maranacaw jacäna. Ucapachaw jiwjjaraquïna.\n15. Mahalaleelasti sojjta tunc pheskan maranïnwa, cunapachatejj Jared sat wawapajj nascän ucapachajja.\n16. Uca khepatsti, Mahalaleelajj quimsakallk pataca quimsa tuncani marampwa jacascäna, ucatsti yokall wawanacani, imill wawanacaniraquïnwa.\n17. Uqhamasti quimsakallk pataca llätunc tunca pheskan maranacaw jacäna. Ucapachaw jiwjjaraquïna.\n18. Jaredasti pataca sojjta tunc payan maranïnwa, cunapachatejj Enoc wawapajj nascän ucqhajja.\n19. Uca khepatsti Jaredajj quimsakallk pataca marampwa jacascäna, ucatsti yokanacani, phuchanacaniraquïnwa.\n20. Uqhamasti llätunc pataca sojjta tunc payan maranacaw junturojj jacäna. Ucapachaw jiwjjaraquïna.\n21. Enoc chachasti sojjta tunc pheskan maranïnwa, cunapachatejj Matusalén wawapajj nascän ucapachajja.\n22. Enocasti Diosan munañaparjamapuniw sarnakäna. Matusalenan nacitapatsti, Enocajj quimsa pataca maranacampwa jacascäna, yokanacani, phuchanacani cuna.\n23. Junturusti quimsa pataca sojjta tunc pheskan maranacaw jacäna.\n24. Enocajj Diosan munañaparjam sarnakatapatjja, mä uruw chhaktjjäna, Diosaraquiw juparojj irpasjjatayna.\n25. Matusalenasti pataca quimsakallk tunc pakallkoni maranacanïnwa cunapachatejj Lamec wawapajj nascän ucapachajja.\n26. Uca khepatsti Matusalenajj pakallk pataca quimsakallk tunc payan marampwa jacascäna, yokanacani, phuchanacani cuna.\n27. Uqhamasti junturojj llätunc pataca sojjta tunc llätuncani maranacaw jacäna. Ucapachaw jiwjjaraquïna.\n28. Lamecasti pataca quimsakallk tunc payan maranïnwa cunapachatejj wawapajj nascän ucqhajja,\n29. uca wawaparusti Noé sasaw sutichäna, saraquïnwa: “Tatitu Diosaw aca orakerojj maldici, yapuchañasataquisti wali ch'ama tucuñasawa; ucampis aca wawaw samarayistani” sasa.\n30. Noen nacitapatsti, Lamecajj pheska pataca llätunc tunc pheskan maranacampwa jacascäna, yokanacani, phuchanacani cuna.\n31. Uqhamasti takpachajj pakallk pataca pakallk tunc pakallkoni maranacaw jacäna. Ucapachaw jiwjjaraquïna.\n32. Noesti pheska pataca maranacanëjjänwa cunapachatejj Sem, Cam, uqhamarac Jafet wawanacapajj nascän ucqhajja.\n1. Cunapachatejj jakenacajj aca orakeru phokhantjjapjjän ucapachajj phuchanacanïpjjänwa,\n2. Diosan wawanacapasti uca warminacan jiwaquïpjjatapwa uñjapjjäna. Ucatsti uca warminacwa catuntasipjjäna, ucanacampiw mayachasipjjaraquïna.\n3. Uqham uñjasinsti Diosajj sänwa: “Janiw jakerojj wiñayataqui jacaycjjäti, jupasti janchiquiwa. Uqhamasti pataca pä tuncani maranacaquiw jacani” sasa.\n4. Cunapachatejj Diosan wawanacapajj jakenacan phuchanacapampi wawanïñataqui mayachasjjapjjän ucqhajj wali jach'a jakenacaw orakenjja uñstäna, uca khepatsa uqhamaraqui, jupanacasti wali ch'amani jakenacänwa nuwasiñataquejja, wali aytata jakenacänwa uca nayra tiemponjja.\n5. Cunapachatejj Tatitojj jakenacan sinti jan walinaca lurapjjatap uñjän ucqhajja, uqhamaraqui jakejj ñankha lurañacpuni amtascatapatjja,\n6. jupajj jaquir uscutapjja wal amtäna, walirac chuymapjja usuyasïna,\n7. saraquïnwa: “Aca oraketjja jake uscutajj-jja k'al chhaktayä, uqhamarac uywañ animalanacarusa, orakenjam katatnaktirinacarusa, jamach'inacarusa. ¡Walpun amtta ucanac uscutajj-jja!” sasa.\n8. Ucampisa Tatitojj Noerojj wali sumwa uñjaraquïna.\n9. Acaw Noen sarnakäwipajja. Noesti wali suma jakënwa, Diosar jaysasapuniw sarnakaraquirïnjja. Jakenac taypinsti jupa sapaquiw Diosan munañaparjamajj sarnakäna.\n10. Noesti quimsa wawanacaniraquïnwa, ucanacasti Sem, Cam, uqhamarac Jafet satänwa.\n11. Diosataquisti aca orakejj ñankha lurañampi cunayman casta jan wali lurañanacampi phokhantatänwa,\n12. take jakenacasti jan walëjjapjjapunïnwa. Diosasti uca take ñankha lurañanacajj aca oraker phokhantatäp uñjasinsti,\n13. Noerojj sänwa: “Take jakenac tucjañwa amtta. Jupanacan jucha luratanacap laycusti aca orakenjja jan walt'añanacaquiw utj-jje, uqhamasti take jupanacaru, uqhamarac take acapacharuw tucjä.\n14. Jichhajj mä arca lurasim gofer sat maderata, uca arca mankharusti cuartonaca luraraquim, uqhamarac arcarojja mankhatsa, ankäjjatsa breampi sum lluch'suraquim, umajj jan mantañapataqui.\n15. Uca arcasti aqhama tupunacanïñapawa: Largorusti pataca quimsa tunca pheskani metroni, anchorusti pä tunca payani chicatani metroniraqui, altorusti tunca quimsani chicatani metroniraqui.\n16. Quimsa pisoni luraraquïta, mä ventanani, ucasti techotjja medio metrorjama, maysa tokerusti mä puncu luraraquïta.\n17. Nayasti mä jach'a jallu apayanï, ucasti take aca orakpachwa chhaktayani, uqhamarac aca orakenjja take cunatejj jacqui ucsa k'alwa t'unjaraquini. Take cunatejj aca oraken utjqui ucanacasti jiwarapjjaniwa.\n18. Ucampisa jumampejj mä suma arust'äwi lurä, uca arcarusti yokanacamampi, warmimampi, yojjch'anacamampi, uqhamarac jumampi ucanacaw mantapjjäta.\n19. Uqhamaraquiw arcarojj apäta take animalanacatjja mä kachumpi, mä orkompi, ucasti cuna casta animalanacatejj aca oraken utjqui ucanacata, uqhamata jumjamaraqui jacapjjañapataqui.\n20. Jumampi chekasti arcarojj take castatjja mantapjjaniwa pä animalanaca: Jamach'inacatsa, uqhamarac uywañ animalanacatsa, orakenjam katatnaktir animalanacatsa, uqhamat jacasipcañapataquiqui.\n21. Ucjjarusti take casta mank'añanac apthapiraquim, ucatsti imam, uqhamat jumasa, animalanacasa mank'añanïpjjañamataqui” sasa.\n22. Noesti cunjämtejj Diosajj siscatayna uqhamwa take cunsa luräna.\n7. Tatitun arsutap yatiyä: Jupajj situwa: “Jumaw nayan wawajjätajja: jichhüruw jumarojj jacañ chursma;\n8. jumajj nayat mayiscaquita: marcanacjja, catokäwimjam catuyjjäma, orak tucuscam apnakasiñamataquiw churjjaraquïma.\n9. Hierro thujrumpiw jupanacarojj apnakäta, ¡ñek'e phuqhunacarjamaw t'unjaraquïta!” sasa.\n10. Jichhasti reyinaca, amuyt'asipjjamaya, acapach apnakerinaca, wanipjjamaya:\n11. [11-12] Tatiturojj ajjsart'añamp loktapjjam, qhathatiñamp jupan nayrakatapan alt'apjjam, jupan jan k'apisiñapataqui, thaquin jan aynacht'apjjañamataqui, Tatitun k'apisiñapan mäc ch'alljjtirïtap laycu. ¡Jupamp arjjatayasirinacajj cusisiñanïpjjewa!\n12. Wawajjay, jucharar jakenacatejj pantjayañ munapjjätam ucajja, ¡jan jumajj ist'amti!\n10. Inas sapjjaracchïtam ‘Jutam, nanacampi chica sararaquim, ucatsti munañasaru mä sipita waquichañäni, mä qhiti jan juchani pasasquiri jakeru jiwayañataqui.\n11. Ucatsti asqui jakenacarojj jacquirpacha mank'antañäni, cunjämatejj jiwajj maypacha sepulturar apasjjejja uqhama.\n12. Ucatjja take casta kamir cancañwa jicjjatañäni, ¡utanacassti take lunthatata yänacampiw phokhantaraquiñäni!\n13. Jumajj nanacampëjjam, ucatsti cunanactejj jicjjatcañäni ucanacjja takeniw jaljasiñäni’ sasa.\n14. ¡Ucampis, wawajja, jan jupanacan ucarojj saramti! Jupanacan jan wali sarnakäwinacapatjja jithektam.\n15. Jupanacasti janc'aquiwa ñankha lurañ munapjje, ¡masinacaparus janc'aquiw jiwayañsa munapjjaraqui!\n16. Jamach'inacan uñjatajja inamayawa sipitajj uchatäsqui,\n17. ucampis uca jakenacajja jupanac pachpataquiquiw sipita waquichasipjje, ucatsti jacañanacapjja jan walt'añanacaruwa puriyapjje.\n18. Uqhamawa lunthatanacan tucuyäwipajja: jan wali luririnacarojja, pachpa jan wali luratapawa jupar jiwayani.\n19. Uca urunacansti, Bautisiri Juanajj Judea wasararuw jutäna Diosan arunacap parlasa.\n1. Saraquïnwa: “¡Take jan wali luratanacamatjja arrepientisipjjam, Diosan reinopaw jac'ancjje!” sasa.\n2. Uca Juanatsti Isaías profetajj aqhamwa khanañcharaquïna: “Mayni jaken arupaw wasaran wali jach'ata ist'asi: ‘Tatitun thaquipa asquichapjjam; uca thacsti chekaptayapjjaraquim’ ” sasa.\n3. Uca Juanan isipasti camello t'awrat luratänwa, cinturonapasti mä lip'ichit lurataraquïnwa, t'ijut'ijunacwa mank'erïna, uqhamarac montenquir misq'inacampi.\n4. Jupan ucarusti jutapjjaraquïnwa Jerusalenata arunacap ist'añataqui, take Judea tokenacatpacha, uqhamarac Jordán jawir jac'anquirinacasa.\n5. Jupanacan juchanacapat arsusitapatsti, Juanajj Jordán jawiranwa jupanacar bautisäna.\n6. Cunapachatejj Bautisiri Juanajj uñjcäna fariseonacaru, uqhamarac saduceonacarusa ucqhajj sänwa: “¡Jumanacajj catari casta jakenacäpjjtawa! ¿Qhitiraqui jumanacarusti yatichapjjtamsti Diosan jach'a colerasiñapat jaltañsti?\n7. Jichhasti jumanacajj sumay sarnakapjjam, arrepientisipjjatamatsti asqui luräwinac uñacht'ayapjjaraquim.\n8. Janiraqui jumanacajj ‘Abrahaman wawanacapäpjjtwa’ sapjjamti, Diosasti aca kalanacatsa Abrahaman wawanacapjj sartayaspawa.\n9. Ucampis sapjjaracsmawa, niyawa hachajja kokanaca saphitpach phat'arañatakejja uscuta, jan cuna achu churiri kokasti phat'anucutawa, ucatsti ninaru phichantataraquiwa.\n10. Nayasti chekpachansa umampiw bautisapjjsma, jumanacar arrepientisir uñjasina, ucampis qhititejj nayat khepajja jutcani ucajj Kollan Ajayumpi, ninampiraquiw bautisapjjätam. Jupapï nayat sipan juc'ampi ch'amanejja, nayasti jupan wisqhup apañataquis janiw asquïcti.\n11. Niyaw jupan amparapanqui trigompi, jipimpi jaljañ wayrachirejja. Jaljasinsti trigorojja imaraquiniwa, jipsti jan jiwquir ninaruw phichantaraquini” sasa.\n12. Ucapachasti Jesusajj Galilea toket jutasinwa Jordán jawirarojj purïna, cawquinccäntejj Bautisiri Juanajj ucqharu, bautisayasiñataqui.\n13. Bautisiri Juanasti janiw Jesusarojj bautisañ muncänti, ucatwa säna: —Jumaw nayarojj bautisañamajja, ¿jichhasti nayamp bautisayasirit jumajj juttajja? —sasa.\n14. Jesusasti ucjjarojj saraquïnwa: —Jichhajj uqhamaquïpsama, waquisiw Diosan munañap phokhañasajja —sasa. Ucatwa Juanajj Jesusar bautisäna.\n15. Cunapachatejj Jesusajj bautisatäjjän ucqhajja, umatwa mistunjjäna, ucatsti mayacwa alajjpachajj jist'artäna, Jesusasti uñjaraquïnwa Kollan Ajayurojj palomar uñtat jupjjar sarakasinquiri.\n16. Alajjpachatsti ist'asiraquïnwa mä aru aqham siri: “Acawa munat Wawajjajja, cawquïrirutejj nayajj ajllista ucajja” sasa.


1 Tesalonicenses 2 - Holy Bible [Aymara Bible 1997] - (1Tes 2)\nJumanacpachaw yatipjjta, jilatanaca, tumpt'äwinacajjajj jan inamayätapa.\nNayrajj Filipos marcanjj jisc'achatäpjjchïyätsa, uqhamarac chhojjriñchjatäpjjchïyätsa, jumanacajj ucjj yatjjapjjtawa, Diosaw nanacaru yanapapjjetu jupan khespiyasiñ arunacap take iyawsañampi jumanacar yatiyañataqui, jach'a t'akhesïw taypina.\nJan ucasti, Diosajj asquit uñt'apjjetu, pachpa khespiyasiñ arunac parliriw qhitapjjetu, uqhamarjamaw parlasipcaractjja. Janiw jaker cusisiyañ munapcti, jan ucasti chuymanacas uñt'ir Diosaruw cusisiyañ munapjjta.\nJumanacajj asquiw yatipjjta, janiw cunapachas arunacampi jumanacar sumachapcsmati, janiraquiw cuna c'ari arunacs parlapcti kollke laycuquejja. Acatjja Diosaw sum yatisqui.\nJaniw cunapachas jakempi jach'añchayasiñ thakapcti, jumanacatsa, yakhanacatsa. Nanacatejj munapjjeriscäyätjja, Criston qhitatanacjamajja munañanïñwa uñacht'ayapjjeriscasamäna.\nUcampis, jumanacarojj munasiñ chuymampiw uñjapjjsma, cunjämatejj mä taycajj wawanacaparu uywi, uñjaraqui uqhama.\nWalja munasiñanacajjaw jumanacataqui utjapjjetu. Janiw Diosan arunacapacti churañ munapquiriscäyätjja, jan ucasti nanacan pachpa jacañanacajjsa churapjjaraquiriscäyätwa, wal jumanacar munasipjjatanacajj laycu.\nJilatanaca, ¿amtasipjjtati cunjämsa irnakapjjäyäta, uqhamarac t'akhesipjjäyäta jacañataqui ucjja? Uruy aruma irnakapjjäyäta jumanacatac jan cuna llaquïscañataqui cunapachatejj jumanacar Diosan arunacap churapcäyäsma ucqhajja.\nJumanacaw testigöpjjta, Diosas testigoraquiwa, nanacan k'oma cancañan sarnakatanacajjatjja, jumanac iyawsirinacampis, jan qhitinsa ni cunjjatsa juchañchayasiñataquisa.\nYatipjjaractawa cunjämtejj ch'amañchapjjäyäsma, chuymachapjjaraquïyäsma sapa mayni jumanacaru, cunjämtejj mä awquejja wawanacapampi lurqui uqhama.\nEwjjt'apjjaraquïyäsmawa Diosanquirinacjama sarnakapjjañamataqui, cawquïritejj marcapataqui, c'ajquir cancañapataqui jawsapctama ucaru.\nAcanacatjja Diosarojj yuspagarapjjapuntwa, cunapachatejj jumanacajj Diosan arunacap ist'apjjta nanacajj khanañchapcäyäsma ucqhajja, jumanacajj janiw jakenacan arunacapjamti catokapcäyätajja, jan ucasti Diosan arunacapjamwa catokapjjta. Chekpachansa Diosan arunacapawa, jach'a luräwinacaracwa luri jumanac iyawsirinacampejja.\nJilatanaca, cunjämatejj jumanacajj marca masinacaman t'akhesiyatäpcäyätajja, uca pachparaquiw Cristo Jesusancapqui uca Judeanquir Diosan iglesianacapajj t'akhesiyataraquïna. Jupanacasti judío marca masinacapampi t'akhesiyatäpjjänwa.\nAca judionacaw Tatit Jesusarojj jiwayapjjäna, cunjämtejj nayrapacha profetanacap jiwayapjjatayna uqhama, nanacarus jaksunipjjaraquituwa. Diosarojj janiw cusisiyapquiti, take jakenac conträpjjaraquiwa.\nCunapachatejj nanacajj jan judiöpquis ucanacar Diosan arunacap parlañ munapjjtjja jupanacan khespiyasipjjañapataqui ucqhajja, janiw parlayapquituti. Uqhamatwa juc'amp juchanacapjj yapjjatasi. Ucampis jichhajj Diosan ajjsarcañ mutuyäwipawa jupanacjjar juti.\nJilatanaca, cunapachatejj jumanacatjja mä kawkha urunaca jayancjjapjjäyätjja janis uñjapcchïyäsma ucasa, chuymanacajjancasipcapuntawa, wal jumanacar wasitampi uñjiri jutañ munapjjäyäta.\nSarañ amtapjjäyätwa, naya Pablos kawkha cutiw jutañ munta, ucampis sapa cutiw supayajj jan jutayapquituti.\n¿Cawquïris nanacan suyt'äwinacajjajja, cusisiñanacajjasa, uqhamarac chuymanacajjan samarañapasa? Jumanac pachpäpjjtawa cunapachatejj Tatit Jesucristojj jutcani ucapachajja.\nJïsa, jumanacäpjjtawa nanacan cusisiñanacajjajja.


(trg)="1"> 3 ¡ Taqe chuyma cantapjjañäni !\n(trg)="2"> Jehová Diosarojj nayratpachaw cantasa adorasirïna .\n(trg)="3"> Ukampis yaqhepajj jaqenak nayraqatan cantañ ajjsarayasipjjaspawa .\n(trg)="4"> ¿ Kunas jan ajjsarasa jachʼata cantañatakejj yanaptʼistaspa ?\n(trg)="5"> Aka yatichäwinjja , kunatsa taqe chuyma cantañasa uka toqetwa yatjjataskañäni , kunjamatsa jachʼat cantsna ukatakis mä qhawqha yanaptʼanakajj utjarakiniwa .\n(trg)="6"> 8 Jehová Diosaw imantasiñasajja\n(trg)="7"> 13 Jehová Diosjam khuyaptʼayasirïñäni taqe kunsa cheqaparjam lurarakiñäni\n(trg)="8"> Israel markan imantasiñ markanak utjkäna ukanakatjja , wali wakiskirinakwa yateqsna .\n(trg)="9"> Nayrïr yatichäwinjja , kunjamsa jachʼa juchar purtʼasirinakajj Jehová Diosar imantasipjjaspa ukanakwa yatjjataskañäni .\n(trg)="10"> Payïr yatichäwinsti , kunjamsa Diosat yateqasisajj mayninakar perdonsna , jakañ vidarus wali valoranit uñjsna , mayninakarus cheqaparjam uñjsna ukanakatwa yatjjataskañäni .\n(trg)="11"> 18 Taqe chuyma churirejj jukʼampwa katoqani\n(trg)="12"> 20 Jan akapachankir jaqenakjam amuyañäniti\n(trg)="13"> 25 Premio katoqañatak chʼamachasipjjañäni\n(trg)="14"> Aka pä yatichäwinakajja , apóstol Pablojj Colosas markankir cristianonakar carta qellqkäna ukarjam wakichtʼatawa .\n(trg)="15"> Nayrïr yatichäwejja , akapachankir jaqenakan amuyunakapajj walïkaspas ukham amuyjjsna ukhajj kunsa lurañasa uka toqetwa yatjjataskañäni .\n(trg)="16"> Payïr yatichäwinsti , kunanakatï premio katoqañat jarkʼkistaspa ukanakat kunjamsa jarkʼaqassna uka toqetwa yatjjatarakiñäni .\n(trg)="17"> 30 Machaq congregacionaman kunjamsa yatinoqtasma\n(trg)="2"> 147 : 1 ) .\n(trg)="3"> CANCIÓN : 10 , 2\n(trg)="4"> ¿ Diosar adorañatak cantañajj kunja wakiskirisa ?\n(trg)="5"> Kunanakatï Jehová Diosar taqe chuyma cantañatak jarkʼkistaspa ukanak ¿ kunjamsa apanuksna ?\n(trg)="6"> ¿ Kunanakas machaq cantañ librosan askichasiwayi , kunjamsa ukanakajj yanaptʼistaspa ?\n(trg)="7"> ¿ Kunatakis cancionanakajj yanaptʼistu ?\n(trg)="8"> CANCIONANAK qellqer wali uñtʼat mä chachajj akham sänwa : “ Arunakajj lupʼiyistuwa , musicasti chuymaruw purtʼistu .\n(trg)="9"> Ukampis cancionanakajj piensktan ukanakwa chuymar purtʼayistu ” sasa .\n(trg)="10"> Cantañ librosan utjki uka cancionanakajj Jehová Diosaruw jachʼañchi , Jupar munasitasas qhanarakiwa , jukʼampiw Jupar jakʼacharakistu .\n(trg)="11"> Sapaki jan ukajj jilat kullakanakamp chika Jehová Diosar cancionanakampi jachʼañchañajj wali wakiskiripuniwa .\n(trg)="13"> 1 ) ¿ Kunatsa yaqhepanakajj congregacionan jachʼat cantañ jan munapkaspa ?\n(trg)="14"> 2 ) ¿ Kuna jisktʼanakarus aka yatichäwin qhanañchaskañäni ?\n(trg)="15"> ¿ Congregacionan jachʼat cantañajj gustistuti , jan ukajj ajjsarayastancha ?\n(trg)="16"> Yaqhep markanakanjja , chachanakajj jaqe nayraqatan cantañ phenqʼasipjjewa .\n(trg)="17"> Congregación taypin ukham ajjsarayassna ukhajj janiw walïkaspati , congregacionaruw jan waltʼayaspa , yamas jilïr irpirinakatï jan ganasani cantapjjaspa , jan ukajj yaqhanak lurasipkaspa ukajj janiw walïkaspati ( Sal .\n(trg)="18"> 30 : 12 ) .\n(trg)="19"> Cantasajj Jehová Diosaruw jachʼañchtanjja .\n(trg)="20"> Ukhamajj tantachäwin cantaski ukhajj ukankañasapuniwa , janirakiw sarnaqañasäkiti .\n(trg)="21"> Ukhamajj akham jisktʼasiñasawa : “ ¿ Tantachäwinakan cantañajj nayatak kunjamasa ?\n(trg)="22"> ¿ Kunas jan ajjsarasa kusisit cantañatak yanaptʼitaspa ?\n(trg)="23"> ¿ Kunjamsa taqe chuyma cantiristjja ? ”\n(trg)="24"> sasa .\n(trg)="26"> ¿ Kunatsa cantañajj nayra Israel markan wali wakiskirïnwa sasajj sissna ?\n(trg)="27"> Jehová Diosan servirinakapajj nayra tiempotpachwa musicampi Diosar jachʼañchapjje .\n(trg)="28"> Israelitanakajj Jehová Diosar jan jitheqtas servipkäna ukhajja , Diosar cantasaw jachʼañchapjjerïna .\n(trg)="29"> Amuytʼañataki , templon kunjamsa adorasini ukanak David reyejj waktʼaykäna ukhajja , 4.000 levita chachanakaruw Diosar musicanakampi jachʼañchapjjañapatak uttʼayäna .\n(trg)="30"> Jupanakatjja 288 chachanakaw cantañ sum yatipjjäna ( 1 Cró .\n(trg)="31"> 23 : 5 ; 25 : 7 ) .\n(trg)="32"> Jerusalenankir templo Diosar katuyapjjäna ukhajj musicasa cantañas wali wakiskirïnwa .\n(trg)="33"> Bibliajj akham siwa : “ Taqenisa jupanakajj mayar tukutakiwa trompetanaka tocapjjäna , ukhamarak mayakiw Tatitur qʼochupjjäna , yuspagarapjjarakïna , trompetanaka tocasa , platillonaka tocasa , ukhamarak tocañ yaqha instrumentonakampiraki qʼochupjjäna ” sasa .\n(trg)="34"> Ukatsti ‘ Tatitun jachʼa kankañapaw templor phoqtʼäna ’ .\n(trg)="35"> Taqe ukanakajj Jehová Diosar jukʼamp confiyañatakiw israelitanakar yanaptʼpachäna ( 2 Cró .\n(trg)="36"> 5 : 13 , 14 ; 7 : 6 ) .\n(trg)="37"> Nehemiasajj Jerusalenan gobernadoräkäna ukhajj ¿ kunatakis musicanak tocapjjäna , cantapjjarakïna ?\n(trg)="38"> Diosar jan jitheqtas serviri israelitanakajj Jerusalén markan perqanakap wasitat saytʼayapkäna ukhajja , Nehemiasajj levita chachanakwa cantapjjañapataki musicanak tocapjjañapatak wakichtʼäna .\n(trg)="39"> Murallanak lurañ tukuyasjjäna ukhajja , musicanak istʼasajj jukʼampiw israelitanakajj kusisipjjäna .\n(trg)="40"> Pä jachʼa grupwa cantapjjañapatak waktʼayapjjäna .\n(trg)="41"> Jupanakajj perqa patnämaw sarapjjäna , mä grupojj kupi toqeru , maynisti chʼeqa toqeruraki .\n(trg)="42"> Ukatjja , templo jakʼanwa jikisipjjäna .\n(trg)="43"> Cantapjjatapajj wali jayatpachwa istʼasïna ( Neh .\n(trg)="44"> 12 : 27 , 28 , 31 , 38 , 40 , 43 ) .\n(trg)="45"> Ukham taqe chuyma cantapjjatapajj Jehová Diosar wal kusisiyäna .\n(trg)="46"> Cantonakampi Jehová Diosar adorañajj kunja wakiskirisa uk ¿ kunjamsa Jesusajj yatichäna ?\n(trg)="47"> Jesusajj aka oraqenkaskäna ukhajja , ukhamarakiw Jehová Diosarojj musicanakampi adorasirïna .\n(trg)="48"> Jesusajj Santa Cena uttʼayasajja , discipulonakapamp chikaw uka arumajj cantonakampi Diosar jachʼañchäna ( Mateo 26 : 30 liytʼañataki ) .\n(trg)="49"> ¿ Kunsa nayrïr patak maranakan jakir cristianonakat yateqassna ?\n(trg)="50"> Nayrïr patak maranakanjja , cristianonakajj Jehová Diosar adorkasajj cantapjjapunirïnwa , ukajj wali yateqaskayawa .\n(trg)="51"> Jupanakajj janiw templon tantachasipjjerïkänti utanakanwa tantachasipjjerïna , ukhamäkchïnsa wali kusisitaw taqe chuyma cantapjjerïna .\n(trg)="52"> Diosan amuytʼayatajja , apóstol Pablojj cristiano masinakapar akham sänwa : “ Jumanakajj maynit maynikam yatichasisipkakim , chʼamañchtʼasisipkakim , salmonakampi , Diosar jachʼañchäwinakampi , yuspärañ cantonakampi , adorañ cantonakampi .\n(trg)="53"> Jehová Diosatakis chuymatpach cantapjjam ” sasa .\n(trg)="54"> Cheqas ukhamwa cantañ librosan utjki uka cancionanakampejj Jehová Diosar taqe chuyma cantañasa .\n(trg)="55"> Uka cancionanakjja , “ suma phoqeri amuyasir escla [ vow ] ” apayanistu .\n(trg)="56"> 1 ) ¿ Kunatsa yaqhepanakajj congregacionansa , jachʼa tantachäwinakansa jachʼat cantañ ajjsarayasipjje ?\n(trg)="57"> 2 ) ¿ Kunjamsa Jehová Diosar taqe chuyma cantsna , khitinakas yateqaskay cantapjjañapa ?\n(trg)="58"> ( Página 3 ukankir foto uñjjattʼäta ) .\n(trg)="59"> Inas markasana jan ukajj familiasan cantañar jan yatitäkstanti , ukatwa awisajj cantañ ajjsarayassna .\n(trg)="60"> Jan ukajj radiona , televisionan wali sum cantapki ukanakjam jan cantirjamäsaw phenqʼassna , jan ukajj ajjsarayassna .\n(trg)="61"> Ukampis janiw ajjsarayasiñasäkiti , Jehová Diosarojj taqe chuyma cantasaw jachʼañchañasa .\n(trg)="63"> Cantañ librosjja altoruw apjjaruñasa , pʼeqessa altañasarakiwa , ukatsti taqe chuymaw cantañasa ( Esd .\n(trg)="64"> 3 : 11 ; Salmo 147 : 1 liytʼañataki ) .\n(trg)="65"> Jichhürunakanjja , walja Tantachasiñ Utanakanwa pantallanakajj utj - jje , ukanwa letranakajj cantañatak uñsti .\n(trg)="66"> Ukajj jukʼamp jachʼata kusisita cantañatakiw yanaptʼistaspa .\n(trg)="67"> Maysa toqetjja , jilïr irpirinakataki escuelajj utjki ukanjja , ukhamarakiw Jehová Diosar cantasa jachʼañchapjje .\n(trg)="68"> Cheqas ukajja , tantachäwinakan yateqaskaya , jachʼata cantapjjañapatakiw jilïr irpirinakarojj chʼamañchi .\n(trg)="70"> Yaqhep jilat kullakanakajja , janiw cantatap istʼasiñap munapkiti , jan ukajj ‘ arujajj janiw sumäkiti ’ sasaw ajjsarayasipjje .\n(trg)="71"> Ukampis ak amuytʼañäni , kunapachatï parlktan ukhajja , “ taqeniw walja kuti pantjastanjja ” , ukhamäkchisa parlaskaktanwa .\n(trg)="72"> Cantañampejj ukhamarakïñapawa , arusajj janis sumäkaspa ukham amuykasasa , taqe chuymaw jachʼat Jehová Diosar cantaskakiñasa .\n(trg)="74"> ¿ Kunanakas jachʼat sum cantañatak yanaptʼistaspa ?\n(trg)="75"> Kunjamsa cantañasa uk jan yatisaw awisajj ajjsarayasiraksna .\n(trg)="76"> Kunanakas jachʼat cantañatakejj yanaptʼistaspa uk mä qhawqha uñjañäni .\n(trg)="78"> Jachʼata sum cantañatakejja , sum samsuñ yateqañaw yanaptʼistaspa .\n(trg)="79"> Kunjamtï electricidadajj luz qhantaykejja , ukhamarakiw samanasajj jachʼata sum arsuñataki jan ukajj cantañatak yanaptʼistu .\n(trg)="80"> Kawkchʼa aruttï parlasktan ukchʼa arumpikis cantsna ukajj walipunïspawa , ( ukatakejj “ Control del volumen de aire ” sat pʼeqeñchäwinïki uka cheqwa Benefíciese de la Escuela del Ministerio Teocrático libron páginas 181 - 184 uñjjattʼäta ) .\n(trg)="81"> Cantkasajj jachʼata , kusisita artʼasipjjam sasaw Bibliajj Jehová Diosan servirinakapar ewjjtʼistu ( Sal .\n(trg)="82"> 33 : 1 - 3 ) .\n(trg)="83"> Kunas taqe chuyma jan ajjsaras cantañatak yanaptʼistaspa uk qhanañchtʼma .\n(trg)="84"> Familjam Bibliat yatjjatkasa jan ukajj sapak yatjjatkasaw akham lursna : cantañ librosatwa kawkïr cancionatï gustkistu uk ajlliñasa , ukatjja jachʼata taqe chuymaw liytʼañasa ; ukatsti , aire phoqantasisajj jan saytʼasaw mä cheq liytʼañasa ; ukjjarusti , liytʼktan uka pachpa chʼamampiw uka cheqa cantañasa ( Isa .\n(trg)="85"> 24 : 14 ) .\n(trg)="86"> Ukham lurañäni ukhajja , arusajj jukʼamp chʼamampiw mistuni , ukajj wali wakiskiriwa .\n(trg)="88"> 1 ) ¿ Kunatsa cantktan ukhajj lakas sum jistʼarañasa ?\n(trg)="89"> ( “ Kunjamsa sum cantsna ” siski uka recuadro uñjjattʼäta ) .


Ucatsti uqhampunïnwa. Diosasti kotan jaquir jach'a animalanacwa uscuraquïna, take casta kotan utjir animalanaca, uqhamaraqui take casta jamach'inaca. Diosasti ucjja wali sumätapwa uñjäna.\nUcampisa pampanquir animalanacaru, orakenjam katatnaktir animalanacaru, jamach'inacarusa koranacwa churaracta mank'apjjañapataquejja” sasa. Ucatsti uqhampunïnwa.\nJakejj take casta jan wali animalanacwa apnakaspa, jamach'inaca, catarinaca, kota lak'onaca, take ucanacwa apnake,\nCigüeña sat jamach'is alajjpachanjja yatiwa cunapachatejj cuttaniñapäqui ucjja. Khorucutunacasa, jisc'a jamach'inacasa yatipjjaraquiwa cunapachatejj yakha chekaru sarjjapjjañapäqui ucjja. Ucampisa jumajj nayan marcajja, janiw leyinacajj-jja yatctati.\nqhititejj yatichquistu, amuyt'aycaraquistu animalanac toksa, jan ucajj jamach'inac toksa uca Diosarojja.\nUcatsti take orakpacharaquiw Diosajj churqui uca khespiyasiñ uñjapjjani’ ” sasa.\nUñtapjjam jamach'inacaru, ucanacajj janiw phawapquisa, ni apthapipquisa, ni juyra imasiñanacapas utjquiti, ucampis Diosaw ucanacarojj mank'ayi. ¡Jumanacajj uca jamach'inacat sipans juc'ampi munatäpjjtawa!\nUñtapjjam jamach'inacajj jalasqui uca, janiw jupanacajj satapquis ni apthapipcaraquisa, janiraquiw juyranacsa pirwanacarus imapquiti, ucampis alajjpachanquir Awquimaw ucanacarojj mank'ayi. Uca jamach'inacat sipansa jumanacajj juc'amp munatäpjjtawa.\nAsqui jakejj uywanacapatjja qhuyapayasiwa, ucampis ñankha lurir jakejja janiw qhuyapayasquiti.\nleonanacajj mank'atjam wararipjje, Diosat mank'a mayisipjje.\n [19-20] Tatitu Diosasti lak'atwa take pampanquir animalanac luräna, uqhamarac jamach'inacsa; ucatsti jaken ucaruw apäna sutichañapataqui. Jakesti sutinac uscüna take uywañ animalanacarojja, take jamach'inacaru, uqhamaraqui pampan utjir animalanacarusa, ucatsti uca sutimpipuniw kheparjjapjjäna. Ucampisa uca animalanacatjja janiraquiw cawquïrisa jakeru yanapt'irjamajj utjcänti. ***\n Aca orakenquir take animalanacasti jumanacataquejj ajjsarañatsa qhathatiraquiniwa. Take animalanacasa, thoknaker animalanacasa, wañanquir animalanacasa, kotanquir animalanacasa jumanacan apnakatäniwa. Take animalanaca, uqhamarac cawquïri mank'añ ch'ojjñanactejj churapcsma ucanacjja mank'asipcaquïtawa, nayaw ucanacjja churapjjsma.\n Diosasti saraquïnwa: “Aca orakenjja take casta animalanac utjpan: uywañ animalanaca, uqhamaraqui pampanquir animalanacasa, uqhamaraqui orakenjam katatnaktir animalanacasa.” Ucatsti uqhampuniw lurasïna. Diosasti take aca animalanacwa uscüna, ucatsti take cunansa sumätapwa uñjäna. Ucatsti saraquïnwa: “Jichhajj jake luraraquiñäni. Uca jakesti jiwäsar uñtasitäniwa, ucatsti kotan utjir chawllanacarusa, jamach'inacarusa, uywañ animalanacarusa, pampanquir animalanacarusa, orakenjam katatnaktir animalanacarusa apnakaraquiniwa” sasa. Cunapachatejj Diosajj jake usccäna ucapachajj jupar uñtasitwa uscüna; chacha, warmi, ucjjarusti bendiciraquïnwa: “Jichhajj wali mirantapjjam, aca orakerusti phokhantapjjaraquim, apnakapjjaraquim; take chawllanacarusa, jamach'inacarusa apnakapjjam, uqhamaraqui orakenjam katatnaktir animalanacarusa” sasa.\n “Jayra jake, q'isimiranacar uñjam; cuntï lurapqui ucanaca uñjam, yatikasiraquim. Jupanacajj janis jilïrinïpcchi ucasa, ucampis jupanacajj mank'añjja imcatasipjjewa, yapu apthapi pachana.\n take luratanacam apnakañapataquiw catuytajja, take cun uñjañapataquiw catjjaruyaractajja: ovej tamanaca, vacanaca, ch'uminquir animalanaca, alajj chek thoknaker jamach'inaca, lamar kotanquir chawllanaca, lamar kotan take utjirinaca. ¡Tatay, uywirejjay, sutimajj takpach oraken muspharcayawa!\n Jichhajj jamach'inacaru, jan ucajj animalanacarus jisct'asim, jupanacasti yatichapjjeristamwa. Acapacharusa, jach'a kotanquiri chawllanacarusa “Yaticht'apjjeta” saraquismawa. ¿Qhitich jan yatqui Diosajj take cuntejj uñjctan ucanacjja amparapampi luratapjja? Take jaquirinacan jacañanacapajj jupan amparapancaraquiwa.\n Ucapachaw kamakempi ovejampejj suman jacasipjjani, tigrempi, cabritompisti mayaquiw samart'apjjaraquini, vaca kallumpi leonampisti jac'apuran jilasipjjaraquini, mä jisc'a yokall wawaraquiw jupanacarojj awatini. Vacampi, osampisti wali suman utjasipjjani, Kallunacapasti juntoquiraquiw samarasipjjani, leonasti mä vacjamaw pasto mank'araquini. Wawasti cobra sat catarin putupanwa anatasini, asirunacan tapaparus amparapjja lokantaraquiniwa. Nayan kollan kollojjansti janiw qhiti cuna ñankha luriris utjcaniti, cunjämatejj umajj k'al phokhantejja uqhamaraquiw Tatitun yatiñapajj take marcpacharu phokhantani.\n Ucjjarusti saractwa: “Jaken sarnakäwipata, Diosaw jakenacarojj yant'asqui, amuyasipjjañapataqui jupanacan animalanacjamäpjjatapata.” Chekpachansa jakenacasa animalanacasa pachpa tucuyaniquïpjjewa: maynis maynisa pachpaw jiwapjjani, takenitaquisa pachpa samsuñaquiw utji. Jakesti animalatjja janiw cunans jilancquiti; take cunas inamayaquiwa. Takenis mä tucuyäwiruquiw sarapjje; takenis lak'ata luratäpjjewa, uqhamaraquiw takenis lak'aru tucjjapjjani. ¿Qhitis yati jaken ajayupan alajjpachar saratapjja, uqhamarac animalan ajayupas orake mankharu saratapjja?\n Tatiturojj oraketpach jach'añchapjjam, lamar kotanquir chawllanaca, ajjsarcañ animalanaca. Tatitur jach'añchapjjam, khejjokhejjosa, chhijchhisa, qhunusa, urpusa, arunacap jaysir jach'a thayasa. Yupaychapjjam, jach'a kollunaca, jisc'a kollunaca, achu churir kokanaca, cedro kokanaca; animalanaca, uta uywanaca, orakenjam jisqhanaktir animalanaca, thoknaquir jamach'inaca. Tatitur jach'añchapjjam, acapachanquir reyinaca, takpach jilïrinaca, acapach apnakerinaca. Tatitur jach'añchapjjam; chachanaca, warminaca, waynanaca, ch'ama karitanaca, wawanaca.


Nehemías 1 - Holy Bible [Aymara Bible 1997] - (Neh 1)\n1:1 1:2 1:3 1:4 1:5 1:6 1:7 1:8 1:9 1:10 1:11\nAcawa Nehemías chachan luräwinacapajja, jupasti Hacalías chachan yokapänwa. Artajerjes sat reyis pä tunca mara marcar apnakcäna ucqha, Quisleu phajjsina, naya Nehemiasasti Susa marcancascäyätwa.\nHanani mayni jilajjasti ucqharaquiwa Judá oraketa purini mä kawkha chachanacampi, nayasti jupanacarojj jisct'wa cunjämäsquisa Jerusalén marcajja, uqhamarac cawquïr judionacatejj jaltapcäna jaya marcar apatäñata ucanacatsa.\nUcatsti jupanacajj sapjjetuwa: “Qhitinacatejj jaya marcar apatäñata jaltapqui ucanacasti, pachpancasipquiwa, jupanacasti sinti jan walt'añanwa jicjjatasipjje, uqhamaraqui wali t'akhesiyatäpjjewa. Jerusalén marcan perkanacapasti tucjataraquiwa, uqhamaraqui puncunacapasa ninampi naqhantayataraqui” sasa.\nAca arunac ist'asinjja kont'asisinwa jachta, ucatsti mä kawkha urunacaraquiw wali llaquita jicjjatasta, uqhamaraqui ayuno oración luraracta alajjpachanquir Diosaru.\nUcatsti sistwa: “Alajjpachanquir Dios Tata, jumajj jach'a ajjsarcaña Diosätawa, sumar mantäwimsa janiw armctati, qhuyapayasiractawa qhitinacatejj jumar munapctam uqhamaraqui camachi arunacamarusa phokhapqui ucanacataquejja.\nJichhasti nayajj mayissmawa ist'añamataqui, arumay uru oración luratajjaru israelita sirvirinacam laycu. Nanaca israelitanacajja uñt'asipjjtwa juchanac juma toke luratanacajjatjja. ¡Take familiajjasa, nayasa juchwa lurapjjta!\nJuma nayrakatanjja sinti jan wali tokeruwa saranucupjjta; janiraquiw camachi arunacamarusa phokhapcaractti, leyinacamarusa, cawquïri Moisés sirvirim toke churapquista ucanacarusa.\nAmtasiraquim cunjämtï nanacaru yatiycäyäta, nanacatejj juch lurapjjerista ucajj aca orakpacharu ananucupjjetasma ucjja;\nucampisa nanacatejj jumaru cutt'anjjapjjerisma, camachi arunacamaru phokhasina uqhamaru sarnakasaraqui, cawqui aca orake thiyacama jakonucutäcasasa, ucqhatpachwa wasitat apthapipjjetasmajja, kollana chhijllat lugaramaru cawqhantejj sutimajj jaccani ucqharu.\n“Nanacawa juman uywatanacamäpjjta, uqhamarac marcamasa, qhitinacarutejj jach'a ch'amamampi, jach'a luräwinacampi khespiyapjjestajja.\nNayajj mayissmawa Dios Tata, oracionajj ist'añamataqui, uqhamaraqui sirvirinacaman mayisitanacapsa, nanacasti juma sapar jach'achañacwa munapjjta. Uqhamarac mayisiracsmawa nayar atipt'ayañama, reyirusa amuyt'ayaraquim nayar ist'añapataqui” sasa.\nNehemías 1 / Neh 1\nNehemías 2 / Neh 2\nNehemías 3 / Neh 3\nNehemías 4 / Neh 4\nNehemías 5 / Neh 5\nNehemías 6 / Neh 6\nNehemías 7 / Neh 7\nNehemías 8 / Neh 8\nNehemías 9 / Neh 9\nNehemías 10 / Neh 10\nNehemías 11 / Neh 11\nNehemías 12 / Neh 12\nNehemías 13 / Neh 13


Levítico 25 - Holy Bible [Aymara Bible 1997] - (Leví 25)\nTatitusti Moisesarojj Sinaí kollun parläna; aqham saraquïnwa:\n“Israelitanacarusti aqham saraquim: Cunapachatejj jumanacajj cuna oraktejj churapcäma ucaru mantjjapjjäta ucapachasti orakejj samaraniwa, uca samaräwisti Tatitutaquiraquïniwa.\nYapunacamjja sojjta maraw yapuchasipjjäta. Uqhamaraqui uva yapunacamsa sojjta maraw qhuchhurapjjaraquïta, uca uva achunacsa apthapipjjaraquïta,\nucampisa pakallko mara purinjjepansti orakejj samaraniwa, uca samaräwisti Tatitutaquiraquïniwa; uca marasti janipun yapunacamjja yapuchapjjamti, janiraqui uva alinacamsa qhuchhurapjjamti;\njaniraqui yawthapipjjamti jupapacha alcani uca trigonacjja; khepa cosecha apthapitatjja, janiraqui jan qhuchhurat uva alinacatsa uvanacjja apthapipjjamti, orakejja marpacha samarañapapuniwa.\nCuntejj orakejj jan yapuchatäcasina achcani, uca samaraña maranacapanjja, ucasti jumanacan mank'añataquïniwa, uywatanacamana, sirvirinacamana, uqhamarac cawquïri jakenacatejj jaya marcat jutasin jumanac taypin jacapcani ucanacataquiraquïniwa;\nuqhamarac uywanacamataquisa, uca quipcaraqui montenquiri animalanacataquisa. Cuntejj orakejj achcani ucajj jumanacan mank'añataquïniwa.\n“Jumanacasti pakallko semananaca sapa mara jact'apjjäta, jan ucajj pakallko maranacsa, uca pakallko maranacsti pakallko cutiraquiw jact'apjjäta, takpachasti pusi tunca llätuncani maranacaw jact'asini,\nuca marana pakallko phajjsi sarakjjepansti, uca phajjsina tunca uru sarakatarusti, cunürutejj juchanacat pampachatäña jicjjataña urüqui ucapachasti jumanacajj mä pututu phust'apjjäta take aca marcpachana.\nPheska tunca mara purinjjepansti jumanacajj uca mararojj mä khespiyasiñ maratwa catokapjjäta; uca marasti khespiyasiña maräniwa, uca marasti take marcpachana takenitaqui khespiyatäñajja utjatapwa yatiyapjjäta. Uca marasti take jakewa utaparu cutt'jjani familiapan ucaru, uqhamarac orakenacapsa tumpasjjaraquini.\nUca pheska tunca marasti jumanacataquejj khespiyasiña maräniwa, uca marasti janiw jumanacajj yapuchapcätati, janiraquiw jupapacha jiliri trigsa yawthapipjjätati, janiraquiw uva yapumat achunacapsa apthapipjjätati,\nuca marajj jumanacataqui khespiyasiña marätap laycu, uqhamarac mä suma kollana marätap laycu. Cuntejj orakejj jupapacha achcani ucacwa mank'apjjäta.\n“Uca khespiyasiñ maransti jumanacajj takeniwa orakenacamjja tumpasjjapjjäta.\nMaynitejj mä orake aljani jan ucajj alasinisa, ucasti jan maynitjja engañañaru uchaspati;\nqhititejj alascani ucasti mä suma alapa pagañapawa, kawkha maratejj pasqui ucat suma jact'asina, cunapachatejj khespiyasiñ marajj utjcän ucqhatpacha, aljiristi kawkha maranacas uca oraket cosechsuñajj utjascaraqui ucarjamaraquiw aljañapa;\nwalja maranaca cosechañataqui utjascchi ucapachasti uca oraken alapajj jilaraquïniwa. Juc'a maranacaqui cosecha apsuñataquejj utjchi ucapachasti alapajj juc'aquiraquïniwa, cunatejj aljasqui ucasti kawkha maratejj cosechañataquejj utjqui ucaw aljasejja.\n“Jan qhitisa yakharu jan walinac lurpati. Diosarusti ajjsartapjjaraquim. Nayätwa jumanacan Tatitu Diosamajja.\nNayan leyinacajjarjama sarnakapjjam, arsutanacajjarusti phokhapjjaraquim. Ucanacarusti phokhapjjapunim, ucapachaquiw uca orakenjja cusisita jacasipjjaraquïta.\nOrakesti sumwa achuraquini, jumanacasti uca orakenjja cusisitaw jacasipjjaraquïta, ucatsti uca achunacjja sist'asiñcamaw mank'asipjjaraquïta.\n“Inas jumanacajj sapjjaraquisma: ¿Uqhamasti cunraqui pakallko mara purinjjani ucapachasti mank'añänisti, jan yapuchcañäni, janiraqui cosecha apthapcañäniti ucapachasti? —sasa.\nNayaw jumanacarojj sojjtïri maräqui ucanjja bendicionanac apayasinipcäma, ucapachasti cosechjja jilarquiri quimsa marataquiw apthapipjjaraquïta;\nuqhamwa jumanacajj cuna granotejj imata utjcani ucat mank'apjjäta, quimsakallko mara purincani ucapacha yapuchasipcäta ucañcamajja, uqhamarusa llätunquiri maracamaw mank'asipcaraquïta cosecha apthapiñajj puriniñapcama.\n“Orakesti janiraquiw wiñayataqui aljatäñapäquiti, orakejj nayanquiwa; jumanacasti aca orakenjja sart'iri jakenacaquïpjjtawa.\nUqhamasti jumanacajj cawquïri orakenactï catupjjäta, uca orakenacsti nayra orakeniruw cuttayjjapjjäta, jupanacaw wasitat uca orakenacjja tumpasjjapjjaraquini.\n“Mayni marca masimatejj aynacht'ata uñjasini, ucat orakepa jumar aljätamjja, ucapachasti mayni jac'a familiapaw jutani, ucat uca orakjja cutsuyjjaraquini, cuntejj familiapajj aljcatayna uca.\n“Cunapachatejj maynejja jan jac'a familianïcani, cawquïritejj uca orake cutsuycaspa uca. Ucapachasti uca jakejj kollke tantt'asini uca orake cutsuyasjjañataqui,\nucat suma tantiyt'araquini kawkha maranacasa pasjjatayna uca orake aljatapatjja, ucatsti alasirirojj kawkhatejj kollkejj churaña waquisqui ucqhwa cuttayjjaraquini, ucatsti jupajj wasitatwa orakepjja tumpasjjaraquini.\nUcampisa janitejj kollkejj ucacama utjarapcani uca orake cutsuyasjjañataqui ucapachasti uca orakejj alasirin amparapancascaquiniwa, khespiyasiñ mara puriniñapcama; ucapachaw uca orakejj wasitata cutsuyatäjjaraquini, aljiristi wasitatwa uca orakjja catusjjaraquini.\n“Maynitejj mä uta mä marcana aljasini, uca marcasti jach'a perkanacana muyuntayata marcaraquïni ucapachasti uca aljasirejj aljatat ucsarusti mä maraw utjasqui uca uta cutsuyasjjañataquejja.\nUcampisa uca utatejj uca marana jan cutsuyatäcani ucapachasti alasirimpiquiw uca utajj kheparjjani, uqhamarac wawanacapampisa. Janiw uca utajj khespiyatäcjjaspati khespiyasiña maranjja.\nUcampisa cawquïri utanacatejj jan perkani marcanacanccani ucanacasti pampa orakenacjamaquïscaniwa; cutsuyasitäscaspawa, uqhamarac khespiyasiñ maransa khespiyatäscaraquispawa.\n“Levitanacasti wasitatjja cutsuyasjjapjjapuniniwa cawquïri utanacatejj jupanacan marcanacapancqui ucanacjja.\nCawquïritejj cutsuyascani ucatejj mä levita jakëni ucasti uca utatjja mistuwayjjañapawa khespiyasiña maranjja, cawquïritejj levitanacan marcapäqui ucaruw sarjjañaparaqui, cawqhantejj utapajj utjqui ucaru, levitanacan utapasti cawquïritejj levitanacan marcapan utjqui ucaquiwa, take israelitanac taypinjja.\nCawquïri uywa awatisiña orakenacatejj levitanacan marcapan utjqui ucanacasti janipuniw aljatäcaspati, uca orakenacajj wiñayataqui levitanacataqui satätap laycu.\nCuntejj mayt'cäta ucanacatsti janipun cunsa apakamti, janiraqui interesanacsa wayt'amti; ucampisa Diosamaru ajjsartam, uca marca masimarojj utamaru catokaraquim.\nCuna kollktejj mayt'cäta ucatsti jan interesanac cobramti, janiraqui cuna mank'tejj churcäta ucatsa cobrasimti.\nNayätwa jumanacan Tatitu Diosamajja, nayaw jumanacarojj Egipto oraket apsunipjjsma, ucatsti aca Canaán orake churapjjaracsma, nayajj jumanacan Diosamäñajjataqui.\nJuparusti utaman nacirïcaspasa, jan ucajj mä korpachasiri jakëcaspasa uqhamaru uñjam. Jumataquisti khespiyasiñ mara puriniñapcamaw irnakaraquini,\nucatsti utamatjja mistuwayjjaraquiniwa take wawanacapampi, cawqhancquitejj familianacapajj ucqharuw cuttawayjjaraquini pachpa orakeparu,\njupanacajj nayan sirvirinacajjätap laycu; nayaw jupanacarojj Egiptot apsunta janiw jupanacajj esclavot aljatäñapäquiti.\nJan jupanacarojj khoru cancañampi uñjamti, jan ucasti Diosaru ajjsartam jupajj jumanacan Diosapätap laycu.\nYakha marcat jutiri jakenacsa, cawquïrinacatejj jumanac taypin jacapqui ucanacarusa, uqhamarac marcaman nazqui uca wawanacaparusa alasiscaraquismawa jumancañapataqui.\nUcatsti wawanacamarojj mä herenciäcaspasa uqhamwa jaytjjapjjaraquïta, cunapachatejj jumanacajj jiwjjapjjäta ucapacha. Wawanacamasti uca esclavonacampejj sirviyasisipcaraquiniwa. Ucampisa janipuniw jumanaca israelitanacajj cawquïri jila masinacamarusa wali khoru cancañampi apnakapjjañamäquiti, janiraquiw t'akhesiyañamäquisa.\n“Yakha marcat jutir jaketejj jumanaca taypina jaccasina kamiri tucuni, ucampisa uca jaya marcat jutiri jaken uta jac'apan mayni israelita jakejj pobreru tucuraquini, ucat uca israelita jakejj uca jaya marcat jutiri kamiri jakeru aljasjjaraquini, jan ucajj yakha jaya marcat jutir jakerusa,\nuca israelita jakensti waquisiscaquiwa libre sarnakasiñ alasiñapajja, aljatäcchin ucqhasa. Ucampis khespiyatäjjaspawa mayni jilanacapana,\nmä tío, jan ucajj mä primo jilasa, jan ucajj cawquïri jac'a familiasa ucanacaw juparojj khespiyapjjani, jan ucajj jupa quipcasa khespiyasjjaquiraquispawa, kollkepatejj utjaspa ucapachajja.\nUcsti sumwa tantiyt'asiraquini cuna maratejj jupajj aljatäcäna uca, ucatsti kawkha maratejj khespiyasiñ marataquejj jilt'qui ucwa tantiyt'araquini; uca alañ alapasti kawkha maratejj jilt'qui ucarjamaraquïniwa, kawkha maratejj irnakcatayna ucanacasti suma tantiyt'ataraquïniwa cunjämarutejj irnakerinacarojj pagatäqui uqhamarjama.\nWalja maranacatejj utjascchi, ucapachasti kawkhatejj pagañajj waquisqui ucqha kollke khespiyasiñataquejj cuttayjjani, cunapachatejj jupajj aljatäcän uqhamarjama,\nucampisa khespiyasiñapataquejj juc'a maranacaquitejj jilt'cani ucapachasti, kawkha maranacatejj khespiyatäñataquejj jilt'qui ucarjamaquiw kollke cuttayjjaraquini.\nJuparusti mä marataquis irnakañapataqui jawsatäcaspas uqhamarjamaraquiw uñjatäni; uca jake masimarusti janiraqui khoru cancañampi uñjamti.\n“Uca maranacantejj jan uca jakejj khespiyatäcani ucapachasti, cunapachatejj khespiyasiñ maranacajj purinjjani ucapachaquiw khespiyasjjani, take wawanacapampi.\nIsraelitanacasti nayan sirvirinacajjaraquiwa, nayan sirvirinacajjawa; nayaw jupanacarojj Egipto marcat apsuniracta. Nayätwa jupanacan Tatitu Diosapajja.


Bulgaria: Mä uru jan nayrir Boyko Borisov Ministru tatampi · Global Voices Aymarata\nJaqukipäw uñt'ayata/apkatata 22 Willka kuti phaxsi 2011 10:46 GMT\nAka blog ullart'apxañäni Malagasy, Français, Español, Italiano, 日本語, বাংলা, English\nPhisqa uru saraqatat willkakuti phaxsita 2011 marata apaniwayatanawa mä kust'ata amtawi khaysa medios búlgaros tradicionales tuqitaki: ¿ akanakax jawsayawayapchispaya facebook tuqiru kunatakitix» Mä uru jan Boyko Borisov tatampiñataki sasa [bg; ukhamarakiw paginanakax janiw apnaqañ ukhaqhatanti, ukhamarakiw ukuru paskasasti, apnaqirinakasti amtapxarakitanawa phisksxaña, saytayxañataki spam ukha]- jan ukasti yatiyasipkakinicha lurawinkatxa Nayrir Ministro Bulgaria markata?\nReuters uka jaqisti qillqaxt'arakitanawa kuntix jawsayapkana khaysa Facebook tuqinxa ukxa, ukat jupasti apkat'awayarakitanawa kabliruxa ukxa, mä wali kust'at sutimpi apnaqirinak tuqi amtawimpi: búlgaros jaqinakaxa achikapxiwa mä uru jan apnaqañapataki aka nayrir Ministro Borisov jaqixa[en].\nJuk'ampinsa, khaysa medios búlgaros, jan ist'asinxa- khaysa jach'a uta yatiyirinakansa BGNES [bg] ukhamaraki khaysa sitio de Internet Mediapool [bg]- janiw arkapkatanti kuntix sapkana ukxa ukat jupanakax khaysa nayrir Ministrurux laphinakaparux qillqt´asiwayapkakitanawa. Borislav Tsekov bloggers ukhamaraki exparlamentariu jaqiraki sawayatanawa [bg] kuntix arsuwayapkatana khaysa BGNES ukatxa, ukat sawayarakitanawa “ jumanakan amuyunakamampix nayax chiqt'wa”. Yhaqha bloggerunakasti amuyapxarakitanawa ukat qillqt´apxarakitanawa kunatix amatawinakakanxa ukanakxa, yaqhip pachanakax [bg] yaqha amtawinakampis qillqt'asa ukat publikañataki khaysa nayrir Ministru tuqitxa.\nWali llakisita ukhamaw, Nelly Politics is arts ukax jan walinwa [bg] khaysa medios búlgaros, uksa tuqitakix, sikt´asisa kunats “nayax yaqha markachirinakankir yatiyawinakap ullañaxa ukampirusa yaqha markankir tiliwisiunanaks uñchukiña ukhamaraki munaña yaqha bloggeruns parlawipanaks isch´ukiña ukat jan periodistas ukanakatxa”.\nPachpa nayrir Ministrurakiwayatiyiwa [bg] kunatix jupax janiw kuns yatiñ munkiti aka lurawinakatxa, ukat arsuwayarakitanawa apnaqirinakarux payllawxay churapchispa aka oposicion tuqitxa. Mä luririt jaqisti, Atanas Palov ukham sutini siwa [bg] akax jan waliwa, ukat phiskasisaw arsuwayarakitanax akham sasa nayrir Ministrutix payllawinak jilpach churasapanax ukhax lurawinakax wali kusasapanawa “mä uru Boyko Borisov tatampi sasa”.\nKimsa waynanaka (juk'amp yaqha pä tawaqunakampiw Kamelia Encheva ukat Valia Krusheva ukham sutin) ukanakaruw uka amtawix puriwayatana ukata jupanakax janiy irnaqapchispati politica tuqitx sasarakiw sawayapxatana: maynirix jupanak chikatsti Austria uka markan jakiritanawa, maynisti Bélgica markan, maynix Bulgaria markanraki, ukat jupanakax janiw politica tuqin irnaqapxirxamapkiti.\nAjllisiwa phisqauru saraqataru willkakuti phaxsita kunatix uka urux pä mara amtasitana elecciones pä waranqa llatunka maran luraskana uka kunawsatix Borisov tatax uka maran atipt´awaykana uka eleccionanxa.\nPhunchaw tukuyxasasti, luririnakax uñist'awayapxatanawa mä carta jist'arata [bg], ukanx yatiyawayapxatanawa kunatix lurawinakax janiw nayrir Ministru tuqitakikatanakti jan ukasti, medios bulgaros ukanakan ist'apxañapatakitanawa katuqapxañapataki Boyko Borisov tataru . ukhamarakiw sapxatana amtawix katuqatatanawa italiana warmita» Mä uru jan Smolensk ukham sasa» [en] «Mä uru jan Smolensk ukham sasa» [en].


Aymara, Dramas: Piece 082 – Submarinjam qhitanitayna 2 | Waters of Life for Children\nHome -- Aymara -- Perform a PLAY -- 082 (The special submarine 2)\n82. Submarinjam qhitanitayna 2\nNiño: “Walpin yatiñ muntjja cunjamasa Jonasan historiapajja.”\nNiña: “Jupatï ch’iqhïspänjja, jaltcpachjja Diosaruw casuspäna.”\nNiño: “Janiw is ch’aranjayascaspänti.”\nDiosajj jakerojj salvañ muni, ucatwa Jonasajj Níniver sarañapäna.\n¡Janitï Diosajj ucancaspäjja!\n¡Jupajj khespiyañ munäna! Jonasarus uqhamaraqui. Ucatwa mä jach’a challwa mä submarinjam qhitanitayna. Uca challwajj jac’achasitaynawa ucatsti uqhampach mañantatayna. Quimsa uru quimsa arumanacawa challwan puracapancataynajja.\nUcanwa kkota manqhana Diosat jaltatapajj tucusitayna. Uca manqhan Jonasajj Diosar artásitayna.\nJonás: “Tatay jumaw kotarojj jakontista. Take ojjenacaw nayapat pasi. Tucusitjam amuyasiyäta. Ucampis jumaw khespiyista. Jumaruw yuspagasma ucatjja cuntï siscäta uc luräjja.”\nDiosajj ssapa mayniruwa ist’i. Jumarojj usutätach llaquitatach ist’tamwa. Jonasarojj istänwa oración luriri ucatjja challwarojj orakeruw saram sas ordenatayna ucatsti Jonasarojj thus-suñapataqui.\nDiosajj takeniruw khespiyañ muni, ucatwa mä cutimpi Jonasarojj jawsäna.\nDiosajj sänwa: “Jonás, Nínive jach’a marcar saram ucat predicam cuntï siscam uca.”\nUctsti Jonasajj saränwa. (sarnakaña uqhamarac callenacan ojjoketapa)\nJonás: “¡Ist’apjjeta! Diosaw jumanacar qhitanitu. 40 urunacaw faltasqui suma qhusa marcamajja kal t’unjatani. Ucajj juchanacamata castigowa, jumanacajj c’arinacäpjjtawa, k’añunac luräpjjta, engañapjjtawa. Take ucanaca Diosajj uñjawayi, jake jiwayirinaca uqhamarac lunthatanaca.”\nNjnivenquirinacajj mayjt’atäpjjänwa. Jonasan predicatapajj chhuymanacaparuw purïna.\nMujer: “Razonaniwa. Juch lurtan. ¿Camachañasasa?”\nMensajero del rey: “¡Reyin ordenapa! Maynis mankpanti ni umpansa. Juchanacamat arrepentisipjjam ucatjj Diosar art’asipjjam. Inas qhuyapayaschini ucat khespiychistani. Jan wal lurañ apanucupjjam, machak jacañ kalltapjjam.”\nAmuyam, 120.000 jakenacawa Diosar art’asipjjäna. Jach’a jakenaca uqhamarac wawanaca. Arrepentisipjjataynawa jan Diosamp jacatapata.\nUrunacajj pasänwa: 38, 39, 40. Ucatjja Diosan castigopajja janiw purincänti. Diosajj oracionanacapjj ist’ataynawa ucjjarusti perdonataynawa. ¿Janit muspharañjamäqui? Takeniw Diosar art’asipjjäna ucatsti takeniw khespiyasipjjatayna.\nCunja sumäspasa marcasanjja uca pachpa pasaspa. Diosajj khespiyäñ muni. Jumaru uqhamarac waljaninacaru, ykha waljanacaru.\nUñstirinaca: Parliri, niño, niña, Jonás, Dios, mujer, mensajero real\nPage last modified on October 08, 2018, at 12:50 PM | powered by PmWiki (pmwiki-2.2.140)


Jukʼamp sum yatiyañataki: Diosan arunakap yatiyañatakejj jaqenakamp parltʼañatak chʼamachasiñäni\nCristianjam Jakañataki ukat Yatiyañataki | Septiembre 2018\n¿Kuna arutsa liytʼäta? Abua Abui Abé Acholi Afrikáans Albanés Alemán Alemán bajo Altaico Aluro Amárico Armenio Asamés Ateso Atié Aucano Aymara Ayá Azerí Azerí (alfabeto cirílico) Bambara Bashkir Bassa (Camerún) Batak simalunguno Batako karo Batako toba Baulé Becol Bengalí Bete Biak Birmano Bislama Boulou Brasil markan amparamp parlirinakataki Búlgaro Caboverdés Camboyano Catalán Cebuano Chabacano Changana (Mozambique) Checo Chichewa Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chuabo Chuukés Chuvash Cibemba Cinamwanga Cingalés Citonga Congo Coreano Criollo de las Seychelles Criollo haitiano Criollo inglés de Belice Criollo mauriciano Criollo portugués Croata Damara Dangme Danés Dayak Digor Diula Duala Edo Efik Embunda Endebele Endonga Endáu Enzema Eslovaco Esloveno Español Estonio Ewé Feroés Finlandés Fiyiano Fon Francés Ga Galés Garífuna Georgiano Gokana Griego Groenlandés Guaraní Gueré Gujarati Gun Hausa Hebreo Herero Hiligaynon Hindi Hiri motu Hmong (blanco) Holandés Húngaro Iban Ibanag Ibinda Ibo Idoma Igede Ilocano Indonesio Inglés Ishan Islandés Isoko Italiano Japonés Javanés Kabiye Kachin Kannada Kaonde Kayin sgaw Kazajo Kekchí Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisonge Konkani (alfabeto latino) Krío Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Kyangonde Lao Lenie Letón Lhukonzo Lifu Lingala Lituano Lomue Luganda Lunda Luo Luvale Macedonio Macua Malayo Malayálam Malgache Maltés Mam Mambue-Lungu Mapudungún Maratí Marshalés Maya Mazateco de Huautla Mendé Mingreliano Mixe del norte Mixteco (Guerrero) Mizo Mongol Moré Motu Navajo Ndebele (Zimbabue) Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oriyá Oromo Osético Otetela Otomí Pangasinán Panjabí Papiamento (Curazao) Persa Pidgin (oeste de África) Pidgin de las islas Salomón Polaco Ponapés Portugués de Brasil Portugués europeo Purépecha Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Quiché Rarotongués Romaní (Macedonia) Romaní de Macedonia (alfabeto cirílico) Romaní de Serbia Romaní del sur de Grecia Rumano Runyankore Ruso Rutoro Samoano Sango Saramacano Sena Senga Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tamil Tandroy Tankarana Tarahumara central Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uigur (alfabeto cirílico) Umbundú Urdu Uruund Uzbeko Uzbeko (alfabeto latino) Vascuence Vendal Venezuela markan amparamp parlirinakataki Vezo Vietnamita Wallisiano Waray-Waray Wayuunaiki Wolaita Xhosa Xitshwa Yacouba Yao Yoruba Zandé Zapoteco (Istmo) Zapoteco (Lachiguiri) Zulú chin haka chin haka Chin haka gallego sanguir valenciano Árabe Ñanya Ñemba\nJesusajj samaritana warmimpiw parltʼäna, ukhamatwa Diosat yatiyarakïna. ¿Jan uñtʼat jaqenakamp parltʼañatakejj kunas jiwasar yanaptʼistaspa?\nMunasiñampiw jaqenakamp parltʼañama. Qaritäkchïnsa Jesusajj yatiyaskakïnwa. ¿Kunjamsa uk luräna? “Umay wajjtʼita” sasaw parlañ qalltäna. Jumajj jaqenakar munasiñamp arunttʼasaw parlañ qalltasma, inas uka urojj kunjamakisa, jan ukajj kuna noticianakas utji ukanakat parlas qalltchisma. Jaqenakamp parlañ qalltañatakiw chʼamachasiñama. Jan parlañ munapkchinejja, janiw llakisiñamäkiti, yaqha jaqempiw parltʼarakisma. Jan ajjsaras parltʼañatakejja, Jehová Diosaruw yanaptʼa mayisiñama (Ne 2:4; Hch 4:29).\nDiosat taqe cheqan parlañatak chʼamachasipunim, ukampis janiw qalltatpach Bibliat parlañamäkiti. Munkir jan munkir parlaysna ukhajja, jaqenakajj mayjtʼasisin janiw parlañ munjjapjjaspati. Diosat janïr yatiykasin parlañ tukuyjjapjjsta ukhajja, jan llakisimti. Diosat yatiyañajj jumatak chʼamakïchi ukhajja, janiw Diosat yatiyañ amtampipun parlañ qalltañamäkiti. [Nayrïr video uñtayasajj tantachasirinakaruw jisktʼäta].\nJaqenakamp parltʼasajj Diosat parlañatak chʼamachasim. ¿Kunjamsa uk lurasma? Kunarutï creykta ukwa taqe chuym yatiyasma, ukhamatwa jaqenakajj jukʼamp yatiñatak jisktʼapjjeristam. Jesusajj ukham lurasaw Diosan Reinopat yatiyäna, samaritana warmin jisktʼaparjamakiw jupajj qhanañchäna. [Payïr video uñtayasajj tantachasirinakaruw jisktʼäta. Kimsïr videompejj uka pachpwa lurarakïta].\nMaynimp parltʼañajj pelota pasayañamp sasiwa. Parltʼañasa pelot pasayañas facilakiwa, ukampis ukatakejj pä jaqew utjañapa. Ukhamajj jumaw parlañ qalltañama, ukhamatwa parlañ muniti janicha uk yatïta.\nBIBLIAN SUMA YATICHÄWINAKAPA Jesusan nayrïr milagropa\nBIBLIAN SUMA YATICHÄWINAKAPA Jesusajj Samaria markankir mä warmiruw Diosat yatiyäna\nCRISTIANJAM JAKAÑATAKI Jukʼamp sum yatiyañataki: Diosan arunakap yatiyañatakejj jaqenakamp parltʼañatak chʼamachasiñäni\nBIBLIAN SUMA YATICHÄWINAKAPA Janiw interés laykukejj Jesusar arkañasäkiti\nCRISTIANJAM JAKAÑATAKI Janiw kunas ina chʼusar wartaskänti\nBIBLIAN SUMA YATICHÄWINAKAPA Jesusajj Awkiparuw jachʼañchäna\nCRISTIANJAM JAKAÑATAKI Jesusjam humilde chuymanïpjjañäni\nText Aka archivonakanwa qellqatanak apaqasma CRISTIANJAM JAKAÑATAKI UKAT YATIYAÑATAKI Septiembre 2018\nCRISTIANJAM JAKAÑATAKI UKAT YATIYAÑATAKI Septiembre 2018


Aymara, Dramas: Piece 153 – Chekpachansa diablojj utjiti 1 | Waters of Life for Children\nHome -- Aymara -- Perform a PLAY -- 153 (Does the devil exist 1)\n153. Chekpachansa diablojj utjiti 1\nNiño: “Mä jach’a jisct’aw utjitu: ¿Chekpachansa diablojj utjiti? Utjchejja, ¿cawqhats juti?”\nChekpachansa diablojj utjiwa. Ucajj alajj pachan kallti.\nNiño: “¿Alajj pachana?”\nLucifer ucajja juc’am suma c’ajquir isini angelänwa.\nTakpach Ch’aman Diosar yupaychaña ucataquïnwa… Ucampisa chuymapajja jach’a jach’ tucuña uqhamarac jan respetoni ucampiw phokhantatayna.\nLucifer: “Juc’amp jach’äñ munta. ¡Diosjamañ munta! Take ch’amanïñ take cun apnakañ munta. Diosjam take chamanïñ munta.”\nJach’äñ munatapatjja, mankhanacaruwa jakontatäna. Diosajj alajj pachat jakonocutayna. Ucat acsarojja diablo satäjjewa uqhamarac Diosan enemigopa. Cunjamatsa Diosan asqui amtanacapa jakenacataquejja t’unjañ uqhamarac mayjt’añ muni.\nDiosajj jacaña jiwasanacataquejj muni – diablojj jiwaña.\nDiosajj chek muni – diablojj c’ariwa.\nDiosajj jakemp chict’atäñ muni – diablojj t’unjaña.\nNiño: “Adanamp Evampejja lurawayiwa. Sallkjjayasipjjewa.”\nUñachayämawa cunjams luri: Jakenacar Diosat apakañataquejja, pächasiñanaca uqhamarac Diosar jan confiaña chuymanacar uchi.\nDiablo: “¿Uqhamajj Diosajj aca kokatj janiw mankapjjatati sasina? ¿Juc’amp sumäqui ucat jarc’apjjtam?”\nAdanamp Evampejj trampar jalantapjjataynawa. Ucatwa jiwañajj aca mundor mantawayi ucatsti take jakenacawa Diosar jayarst’ata. Ucampis Diosa munasiñapajja juc’amp jach’awa. Ucatwa Diosajj arsutayna mayni diablor atipiri uqhamaraqui jakenacamp Diosampejj mayachasiñapataqui.\nNiño: “Ucajj Jesusat sasqui.”\nUcaw chekajja. ¡Jesusaw atipirejja! Jesusan sutipajja diablor khathatiyiwa. Diablojj yatïnwa cawquïr marcansa Jesusajj yuriñapänjja, ucatwa faraón toke judionacar tucjañ munäna uqhamarac yakha apnakerinac toke. Ucampis Diosajj janiw amtanacap inar tucuyäñ jaytcänti. Mä arumajja niya 2.000 maranacanjja, Jesusajj Belenanjja yuriwäyi.\nJesusaw atipirejja. Diablon jan wali luräwinacap t’unjiriw juti. Ucatwa diablojj uñisi ucatjj atacaraquiw. Ucampis ucatjja jutirinwa cuentapjjäma.\nUñjtirinaca: Parliri, niño, Lucifer (diablo)\nPage last modified on February 27, 2019, at 09:20 AM | powered by PmWiki (pmwiki-2.2.140)


Filipenses 1 - Holy Bible [Aymara Bible 1997] - (Fil 1)\nBendicionampi sumancañampisti jumanacampïpan Dios Awquisata, uqhamarac Tatit Jesucristompita.\nSapa cuti jumanacat amtasta ucqhajja Diosaruw yuspagarta.\nCunapachatejj oración lurcta ucapachajja, take jumanacataquejj cusisiñampiw mayirapipjjsma.\nJumanacampi chicaw khespiyasiñ arunac yatiyapjjäyätan, kalltat jichhürcama.\nUqham amuyatajjasti asquiwa, jumanacarusti walpun munasipjjsma, nayamp chicaraquiw jumanacajj take bendicionanacsa catokapjjtajja carcelt'atäñajjansa, autoridadanac nayrakatan arsuñansa, khespiyasiñ arunac arjjatañansa, uqhamarac uca khespiyasiñajj chekawa sañansa.\nDiosaquiw yatejja cunjämtejj nayajj jumanacarojj Jesucriston munasiñapampi munapcsma ucjja.\nDiosatsti mayiscaractwa jumanacan munasiñanacamajj juc'ampi utjañapataqui, yatiñansa, amuyt'añansa, take cunansa,\nuqhamat asquïquis ucpin ajllipjjañamataqui. Uqhamatwa jumanacan mä k'oma jacasiñajj utjani, cunapachatejj Cristojj jutcani ucqhajj jan cuna jan walis utjañapataqui.\nUqhamwa jacañanacamanjja mä suma cosech apthapiñäcaspas uqhama, Tatit Jesucristor yuspagarasina Diosar jach'añchañataqui.\nJilatanaca, munaractwa ac yatipjjañama: Cunanacatejj nayar pasquitu ucanacajja, chekpachansa mä yanapjamaw juti, uquïpanracwa khespiyasiñ yatiyäwejj juc'ampi sarti.\nPalacionquir takpach soldadonacasa, uqhamarac mayninacas yatiraquiwa, nayan Cristor arcatajj laycuqui preso catuntatätajja.\nNayar preso uñjasinjja, waljpachaniw jilatanacajj juc'ampi ch'am catjjatapjje. Diosan arunacap yatiyañanjja, jan ajjsarasaraquiw Tatitur juc'amp catuyasisin parlapjje.\nChekpachansa yakhepanacajj Cristotjja parlapjjaraquiw uñisisiñata, ch'ajjwañampita, ucampis yakhepanacajj suma amtäwinacampiw yatiyapjjaraqui.\nUcampis mayninacajj take munasiñampiw parlapjje, jupanacasti yatipjjewa nayan khespiyasïwi arunaca parlañajjataqui, uca laycu.\nMayninacajj parlapjjewa Tatitutjja jupatac take cunsa thakasaqui, janiw take chuyma parlapquiti. Jupanacasti munapjjaraquiwa nayan juc'ampi jan walt'añajja, jichhajj preso jicjjatasitajj laycu.\nUcasti, ¿cunaraqui? Cunjämatsa waliquiwa, take chuymampisa jan ucajj janisa, Cristotwa parlapjje, ucasti nayarojj cusisiyaraquituwa; jichhas juc'ampi cusisiscaquïwa.\nNayajj yattwa, take acanacatjja walicwa mistuscäjja, jumanacan oración luratanacamampi, uqhamarac Jesucriston Ajayupan yanapapampi.\nNayataquejj jacañajj Cristowa, jiwañasti atipt'añaraquiwa.\nJanchin jaccasinjja nayajj irnakawayiristwa Tatit laycu, ucampis janiw cawquïris ajllisiñjamäquiti.\nNayataquejj wali ch'amawa aca payat cawquïri ajllisiñasa, mä toketjja jiwañ munirista ucat Cristompi chicäjjañataqui, ucasti nayataquejj juc'amp sumäspawa.\nUcampis mä toketjja nayan jacañajjajja juc'ampi asquïspawa jumanacataquejja.\nNayajj yatistwa jacascañajja jumanacar yanapt'añataqui, ucat jumanacan juc'ampi cusisiñajj utjañapataqui iyawsañanacamana.\nUqhamasti wasitat jumanac taypincäjja, ucat jumanacan cusisiñamajj Cristo Jesusan utjañapataqui.\nTake jumanacasti Jesucriston arunacaparjam sarnakapjjam. Nayasti jutcäsa jan ucajj jayanccäsa, yatiñwa munta jumanacatjja suma yatiyäwinaca, ch'amampi sarantasa mä jakjamaqui, uqhamarac khespiyasiña arunacar iyawsäwi laycusti takenisa mayaqui nuwasïwincasasa,\nCristo laycuw jumanacarojj jupar iyawsañajj churatäpjjtajja, uqhamarac jupa laycu t'akhesiñasa.\nJumanacas uqhamarac nayasa uca quipca nuwasiñancapjjtanwa, uñjapjjaractawa cunjämtejj nayas nuwascta ucjja, jichhasti yatipjjaractawa nayan nuwasiscatajjsa.\nFilipenses 1 / Fil 1\nFilipenses 2 / Fil 2\nFilipenses 3 / Fil 3\nFilipenses 4 / Fil 4


Miqueas 5 - Holy Bible [Aymara Bible 1997] - (Miq 5)\n“Ucampis jichhajj Jerusalén marca, waquicht'asim sayt'asiñamataqui, uñisirinacamampi muyuntataraquïtawa, Israelan jilïriparusti walwa mutuyapjjaraquini.\nJichhasti Tatitojj jupanquirinacarojj apanucuwa, ucampis cawquïr usur jake warmitejj utjqui ucan wawachasiñapcamaquiwa, ucatsti jaya marcar apanucuta israelitanacajj marca masinacapampiw tantacht'asjjapjjani.\nReyisti marcapar awatiñataquiw sartani, Dios Tatitupan ch'amapampi, jach'a cancañapampiraquiw awatini. Jupanacasti samarataquiraquiwa jacasipjjani, Tatitun take acapachana jach'aru aptatätap laycu.\nJupawa sumancañjja apanini. Cunapachatejj Asiria marcanquir jakenacajj marcasar mantanipcani, uqhamarac palacionacasarus mantapcani ucqhajja, jupanac contrasti pakallko jilïrinaca qhitañäni, quimsakallko wali aytat jakenacamp cuna.\nJupanacaw Asiria marcjja apnakapjjani, Nimrod marcsa uqhamaraqui, espadampiw apnakapjjani, asirionacatsti khespiyapjjaraquistaniwa, qhitinacatejj orakesan korpanacapa pasantanisin sarnakapqui ucanacata.\nUcapachasti, walja marcanac taypina, Jacobun marcapat jilt'irinacajja Tatitojj apayanqui uca sullanacjamäniwa, koranacjjar purjjatquis uca jallunacjamaraqui, ucanacasti janiw jaken munañapat utjquiti.\nUcapachasti, walja marcanac taypinjja, Jacobun marcapat jilt'irinacajja monte animalanac taypinjja, mä leonjamäniwa, cunjämatejj leonajj mä ovej tamjja, pascasajj tucjawayejja jach'a sillunacapampi, janiraqui maysa uqhamaqui jilt'ayquiti uqhamäniwa.\nUqhamwa jumajj nuwantätajj Tata, tucjaraquïtawa take uñisirinacamarojja.\nAcjja Tatituw saraqui: “Qhaya urunjja caballonacamjja jiwarayäwa, guerrar sarir carronacamsa t'unjaraquïwa.\nMarcanacamsti k'alwa tucjaraquëjja, sayt'asiña chekanacamsti liwisiyaraquïwa;\nc'ari diosanacamsa, ajjsaraña kalanacamsa t'unjäwa, uqhamat jan mayampsa yupaychcjjañamataqui, cawquïr diosanactejj juma quipca lurascta ucanacaru.\nAjjsarañ c'ari diosanacamsti jan mayampitaquiw willinucü, marcanacamsti k'alracwa tucjäjja.\nColerasiñajjansti phoksusiraquïwa, cawquïri marcanacatejj jan jaysañ munapquitän uca marcanacatjja.”


Juan 20 | Online Bible | New World Translation\nSepulturajj chʼusakëjjewa (1-10)\nJesusajj María Magdalenaruw uñsti (11-18)\nJesusajj discipulonakaparuw uñsti (19-23)\nTomasejj janiw creykänti, qhepatakwa creyjjäna (24-29)\nAka rollojj kuna amtampi qellqatasa (30, 31)\n20 Semanan nayrïr urupäjjäna ukhajja, chʼamakäskäna ukhaw María Magdalenajj wali alwat sepulturar jutäna. Purisasti sepulturar atkatatäkäna uka qaljja apaqat uñjäna. 2 Ukatwa jupajj Simón Pedron ukaru ukhamarak Jesusan munat mayni discipulopan ukar tʼijukam* jutäna, akham sasaw jupanakar säna: “Tatituruw sepulturat apasjjapjjatayna, janiw kawkir uchapjjatapsa yatipkti” sasa. 3 Ukhamasti Pedrompi mayni discipulompejj sepulturaruw sarapjjäna. 4 Panpachanejj wal tʼijupjjäna.* Mayni discipulojj Pedrot sipans jukʼamp ratukiw tʼijüna, nayraqataw sepulturar purirakïna. 5 Altʼasisasti linot lurat telanakakwa ukan apnoqat uñj-jjäna, ukhamarus janiw mantkänti. 6 Jupan qhepap arkasinkäna uka Simón Pedrow purinirakïna. Sepulturar mantasajja, linot lurat telanakakwa ukan apnoqat uñjäna. 7 Jesusan pʼeqepar uskutäkäna uka telajja, janiw mayni chʼoqañ telanakampi chik uchatäkänti, jan ukasti yaqhawjan llawthaptʼat uchatäskänwa. 8 Sepulturar nayraqat purkäna uka discipulos mantarakïnwa. Uñjasajj creyirakïnwa. 9 Jiwatanak taypitwa jupajj jaktanini* siski uka qellqatjja, janïraw jupanakajj amuyapkänti. 10 Ukhamasti uka discipulonakajj utanakaparuw kuttʼjjapjjäna. 11 Mariajj sepultura anqäjjanwa saytʼatäskäna, jachaskarakïnwa. Ukhamaruw jupajj altʼasisin sepultura manqha uñantäna. 12 Janqʼot isthapit pä angelanakaruw uñjäna, kawkintï Jesusan cuerpopajj uchatäkäna ukjan qontʼatäsipkänwa, maynejj pʼeqe toqena, maynirak kayu toqena. 13 Uka angelanakajj akham sasaw jupar sapjjäna: “Warmi, ¿kunatsa jachaskta?” sasa. Jupajj sarakïnwa: “Tatitujaruw apasjjapjjatayna, janirakiw kawkir uchapjjatapsa yatkti” sasa. 14 Uk sasasti jupajj qhepa toqeruw uñtäna, Jesusaruw ukan sayaskir uñjäna, janirakiw Jesusätapjja amuykänti. 15 Ukatsti Jesusajj akham sasaw jupar säna: “Warmi, ¿kunatsa jachaskta? ¿Khitirus thaqaskta?” sasa. Jupajj huerta uñjir jaqëkaspas ukhamwa amuyäna, ukatwa jupar akham säna: “Tata, jumatï akat apasjjstajja, sitaya, kawkirus uchanta, ukhamat nayajj apasjjañajataki” sasa. 16 Jesusasti “¡María!” sasaw jupar sarakïna. Mariajj kutikipstasaw hebreo arut jupar säna: “¡Rabboni!” sasa. (Ukajj “¡Yatichiri!” sañ muni.) 17 Jesusajj akham sasaw jupar säna: “Jan nayar katjjäsistati. Janïraw nayajj alajjpachankir Awkin ukar makatkti. Antisas jilatanakajan* ukar saram, akham sasaw jupanakar säta: ‘Nayajj Awkijan ukaruw makataskta, jumanakan Awkimäkis ukaru, nayan Diosajäkis ukaru, jumanakan Diosamäkis ukaruraki’ sasa”. 18 María Magdalenajj discipulonakan ukaruw saräna, akham sasaw jupanakar yatiyäna: “¡Tatituruw nayajj uñjta!” sasa. Kuntï Jesusajj jupar siskäna ukanaksa jupanakar yatiyarakïnwa. 19 Semanan nayrïr urupajj wali jaypʼöjjäna ukhajja, discipulonakajj mä utan tantachatäsipkänwa, judionakar ajjsarañatjja* punkus suma llawintataw ukankasipkäna. Ukhamaruw Jesusajj uñstäna, jupanak taypir saytʼasisajj akham sasaw jupanakar säna: “Sumankañajj jumanakan utjpan” sasa. 20 Uk sasasti amparanakapwa jupanakar uñachtʼayäna, chʼillapsa uñachtʼayarakïnwa. Tatitur uñjasasti discipulonakajj wal kusisipjjäna. 21 Jesusajj mayampiw jupanakar akham säna: “Sumankañajj jumanakan utjpan. Kunjamtï alajjpachankir Awkejj nayar khitankitu ukhamarakiw nayajj jumanakar khitapjjsma” sasa. 22 Uk sasasti jupanakjjaruw phustʼäna, sarakïnwa: “Espíritu santo* katoqapjjam. 23 Jumanakatï mayninakan juchanakap perdonapjjätajja, jupanakajj perdonatäpjjaniwa. Jumanakatï mayninakan juchanakap jan perdonapkätajja, janirakiw jupanakajj perdonatäpkaniti” sasa. 24 Jesusajj discipulonakapar uñstkäna ukhajja, tunka payani apostolonak taypinkki ukhamarak Ispa* sat Tomasejj janiw jupanakamp chikäkänti. 25 Ukatwa mayni discipulonakajj jupar akham sapjjäna: “¡Tatituruw uñjapjjta!” sasa. Jupajj sarakïnwa: “Janitï nayajj clavonakan pʼiyjat amparanakap uñjkä, janirak clavonakan pʼiyjatäki ukar lukʼanaj loqantkä, janirak chʼillaparus amparajamp loqantkä ukhajja, janipuniw creykäti” sasa. 26 Kimsaqallqo urunak pasjjäna ukhajja, discipulonakapajj mayampwa utankasipkäna, Tomasis jupanakamp chikäskarakïnwa. Punkojj suma llawintatäkchïnsa, ukhamaruw Jesusajj uñstäna. Jupanak taypir saytʼasisajj akham sasaw jupanakar säna: “Sumankañajj jumanakan utjpan” sasa. 27 Ukatsti jupajj akham sasaw Tomasir säna: “Lukʼanamampi amparanakaj llamktʼita, amparanakajsa uñjarakita, amparamampi chʼillajar loqantam. Jan jukʼamp pächasimti, jan ukasti creyiñamawa” sasa. 28 Uk satasti Tomasejj sarakïnwa: “¡Nayan Tatituja, nayan Diosaja!” sasa. 29 Jesusajj jupar sarakïnwa: “¿Uñjatam laykukit jumajj creyta? Khitinakatï jan uñjkasin creyipki ukanakajj kusisipjjpan” sasa. 30 Cheqpachansa Jesusajj walja yaqha señalanakwa discipulonak nayraqatan lurarakïna, janirakiw ukanakajj aka rollon qellqatäkiti. 31 Ukanakajja Jesusajj Cristötapa, Diosan Yoqapätapa creyipjjañamatakiw qellqasïna. Ukhamat creyipjjatam laykojj wiñay jakaña sutipjjar katoqapjjañamataki.\n^ Variante: “tankämiw”.\n^ Griego arunjja, “sartanini”.\n^ Variante: “judionakat jiwtayasisajja”.\n^ Variante: “Gemelo”.


Global Voices Aymarata » China: ¿Jach’a Yatxatawiti Jan Ukasti Lura Yatiqawicha? · Global Voices Aymarata » Print\nJaqukipäw uñt'ayata/apkatata 20 lapaka phaxsi 2009 23:02 GMT 1\t · Qillqiri Andy Yee Jaqukipiri Ruben Hilari\nCategoria-naka: Asia Oriental, China, Educación\nJach’a Utan yatichaw amtawinakapax wali uñakipatataynawa inti jals tuqinsa inti jalant tuqinsa. China tuqinxa taqi jaqipuniwa saraki,yatichawix sayraqatr sartayayiriwa sasina, aka qhipa urunakanxa, jach’a yatiqañ utanakanx yatiqirinakax walpin yapxattawayaraki. Juk’ampirusa, kunjamatix yatitaki tsumani qullqis minust’awayarakiwa walja markanakana aka qallta maratpacha ukjamatwa utjawayi juk’a irnaqawinakaki khitinakatix jach’a yatiqañ utan yatxatatapki jupanakataki, wali suyt’atarakiwa jach’a yatiqañ utanakax amparamp lurañ yatichapxaspan amuyunak, yatxatawinak yatiqkamayaxa. Aka jichha phaxsinwa Departamento de Periodismo Sichuan uka jach’a utanwa mä aruskipawi internet tuqi utjawayatayna, aka jach’a yatiqañ utanx qhipartayawayapxataynawa, mä jach’a yatxataw qillqawi [en] . Ukjamata tukuyirinakaxa amuy qillqanapakxa periódico uksanakan sum uñacht’axapxañapataki.\nDepartamento de Periodismo ukan irptiripasti akjamrak arsusiwayatayna:\nJach’a yatxataw qillqawisti wali suma amuy jikxatawpunrak munasi mä kunawjataki. Ukjamarus jumax amuyt’amaya: ¿qhanakiskiti mä jach’a yatxataw tukuyirix machaq amuyunispan teorías o historias del periodismo tuqitxa? Phuqachasiñatakixa, yatiqirinakax maysat mayt’asisax uchapxakispawa: aka tuqix jan waliruw yatiqirinakarux irpasktan.\nAka periodismo tuqinxa mä sawkaw utji akjam sata: jach’a utat tukuyirinakaxa tatipxiwa kunaws maransa The Times ukax utt’ayasiwayi; postgradun yatxatirinakasti kuna phaxsinsa; doctoradun yatintirinakasti kuna urunsa. Akjam yatxatawixa uñacht’ayiwa qawqha jayanktantixa chiqpach yatxataw tuqitxa.\nWali ch’axwañrakiw aka amtaw laykux internet tuqin utjawayatayna.\nAka 盛大林 [zh]  tax uka jach’a utan tukuyirinakax janiw wakicht’atapkiti uka amuyumpinawa.\nMa jach’a yatxatawix mä jan walt’awit yatxatawiwa. Ukax mä jach’a yatxatawix nayrir jisk’a yatxataw qillqaw sañ muni. Ukjamipansti ¿kuna jach’a yatxatawrak tukuyirist luraspasti?\nTukuyirinakatakixa, nayrir nayrir lurawinakapax yati chiqapar juk’ampi nayraqatar sartayapxañanakapawa. Tukuyatanakax janiw suma yatiñamp phuqachatapkiti jach’a yatiñ nayraqatar sartayañatakix, jisnawa; yatiqaw thaki taypinxa janiw, kunamas yatxatañax uka yatintawix utjkiti. ¿kunamakpunraksti ma yatiqirist jach’a yatiqañst qhanstayxaspasti?\nAka 乐透 [zh]  tuqinxa, jupax kawknir jan walt’awitix yatiqirinak tukinx utjki ukaruw nayraqat uñti- suma irnaqäwi- aka jach’a yatiqaw lurañasti chippach jakawitxa wali jayankaskapuniwa.\nPusir marankir yatiqirjamasti, kuntix yatiqirinakax lurapki ukx yatwa. Walja t’aqanakaruw jaljatäspa: khitinakait juk’amp yatxatañar qillqayasipki, khitinakatix guwirnutaki irnaqañ munapki jan ukasti yaqha irnaqawinakataki. Khitinakantix ch’amax utjkix jupanakax kimspach lurapxaspaxa. Maysatsti jan kuna yatisa, taqin yatxatirinakapuniw jach’a yatiqañx qillqapxañanakapaxa. Aka kamachix jaya maranakarakiw utjxatäna, suma lurañakiw jan ujtxiti.\nMä jach’a utan yatirin chanipasti janiw wali suma jach’a yatxataw qillqañankkiti. Jupanakax juk’am yatssusipkañapakiwa, kunawsatix chiqpach sarnaqawinx uñstayapkaspan ukhakama.\nMaysatsti, 周育民 [zh]  jupax yatiqirinakax uka jach’a qillqawx qillqapxañanakakipuniwa sarakiwa:\nUka jach’a yatxataw yatichawisti mä jupapachp amtawiwa. Yatiqirinakar jan imt’as yatichañawa, jan walt’awinak walir kutikiptayañanakapataki, akasti mä jach’a yatxataw chiqapar qillqañ amuyuwa. Aka yatïwinakampikiwa mä suma yatiw chipxa qatuqarakispaxa. Wali suma jach’a yatxataw qillqañax janiw askipunikiti.\nYatiyawinak pachar puriñkamasti, juk’amp yatiñax nayrar saraskakiwa. Ukjamipanwa jach’a yatiqañ utanakas phuqhantaskaki. Yatiqirinakar wali lup’iña yatichxañasti, ukjamrak kuntix yatiqapki ukarjam yatichañax, jach’a yatiqañ utanakanx jaya jach’a amtawikis ukapuniñapawa.\nTukuyañatakisti, 朱四倍 [zh]  jupax kuntix yatiqawimpix luraskaspan ukax janiw walikaspat sawayarakitaynawa.\nJanipuniw akch’as jan jach’a yatxataw qillqaw jan jach’a yatiqañ utanakan utjxaspan ukjax walikaspati, ukjamarak yaqhawjanakan utjaskaspan ukjaxa. Akax mä phiskasiwikiwa.\nJach’a Yatiñ utax jach’a yatiñanak uñakipañ yatintañatakiwa, uka wali suma manq’ataksnasa ajaytuqinxa ukjamarak lup’iñ tuqinsa.\nNayatakija, akax janiw sayt’ayañxamakit sañax, kuntix jach’a yatiqañ utax , yatiqirinakas ukjamarak markas lurki uk uñacht’ayi.\nURL to article: https://aym.globalvoices.org/2009/11/98\n jach’a yatxataw qillqawi [en]: http://news.xinhuanet.com/edu/2009-10/12/content_12214539.htm\n 盛大林 [zh]: http://blog.sina.com.cn/s/blog_53e839d20100fko0.html?tj=1\n 乐透 [zh]: http://blog.sina.com.cn/s/blog_6071cb910100fk8h.html?tj=1\n 周育民 [zh]: http://blog.sina.com.cn/s/blog_52043a580100fsf2.html?tj=1\n 朱四倍 [zh]: http://blog.sina.com.cn/s/blog_49baa5780100feil.html?tj=1


Salmos 144 - Holy Bible [Aymara Bible 1997] - (Sal 144)\njupaw nayan asqui lurirejjajja, imantasiñ pucarajjasa, khespiñatac waquichat uyusa, jarc'akasiñajjasa, imantasiñajjasa, juparaquiw marcanacar nayamp apnakayirisa.\nTatay, ¿cunarac jakesti, jupat amtasiñamataquisti?, ¿cunarac jakenacasti, jupanacar munasiñamataquisti?\nJakejj mä samsump sasiquiwa, jacañapajj chhaktir ch'iwjamaquiwa.\nTatay, alajjpach jist'aranim, sarakaniraquim, kollunacar llamct'am, ucanacasti jiwk'e mistuyapjjani,\nkhejjokhejjorojj antutnucunim, ucanacarusti chhuqhutatayam, mich'inacamamp tucjam.\nAlajjpachatpach amparam loktanim, lamar kota umanacat arjjatita, khespiyaraquita, yakha marcanquir jakenacan amparapat khespiyita,\nlacanacapajj c'ari parlirinacawa, cupi amparanacapasti c'ari juramento lurañatac aytiriwa.\nTatay, machak k'ochu jayllirapïma, arpamp chicaw k'ochurapïma.\n[10-11] Jumaw reyinacar atipjaytajja; jumaraquiw David loktirimar khespiytajja, jiwayir espadat arjjatita, yakha marcanquir jakenacan amparapat khespiyita, lacanacapajj c'ari parlirinacawa, cupi amparanacapasti c'ari juramento lurañatac aytiriwa.\nYokall wawanacajjajj alinac taypinjam jiltapjje; imill wawanacajjasti templor thurjjäsir kalanacar uñtatäpjjewa;\npirwanacajjajj cunayman mank'añanacamp phokhantatawa, uywanacajjajj walipuniw miranti, pampanacajjan warank warank tamanacaw mirantaraqui.\nVacanacajjajj wallk'ecamaquiwa; janiw sulluririnacajj utjquiti, janiraquiw thaquinacajjan warariyasiñanacas utjquiti.\nUqham phokt'at marcajj cusisiñan marcawa, Tatitut Diosanïqui uca marcajj cusisiñaniwa.


ONG Europa central ukat oriental uksanx waynanakax mä machaq serie documental lurasaw saykatapxi · Global Voices Aymarata\n(es) ukan jaqukipiri\tVanessa Peirano\nJaqukipäw uñt'ayata/apkatata 20 Achuqa phaxsi 2016 19:51 GMT\nAka blog ullart'apxañäni Malagasy, Español, عربي, русский, 繁體中文, 简体中文, English\n(Corrupción) ukar saykatañatakixa, nayraqatax ukxat amuyt’añasawa ukxarux yaxanarjamaw uñt’añasa. Activistas ukanakax jiwasankiw uka (corrupción) ukar jan nayrar sartañapatakix sapxiwa.\nCorrupción ukar saykatañatakixa, nayraqatax ukxat amuyt’añasawa ukxarux yaxanarjamaw uñt’añasa. Activistas ukanakax jiwasankiw uka corrupción ukar jan nayrar sartañapatakix sapxiwa.\nCorrupción luräwinakax lliqa yatiqäwinakanx qhana uñjkayapuniwa. Kunjamakitix jisk’atpach jach’akamaw yatiqir wawanakax corrupción ukamp jakapxi. Ukhamapanx jupanakax mayj lup’ïwinakaniw jilsupxi. “Taqikunas altakispawa, jan ukhamakipansti qamasan chuymaniñax janiw alañjamakaspati, akïr ixwäwjama:\n“Wali askiw luqtaw katuqañaxa, ukatakix janiw kuna lankhantawis sayt’ayañapakiti”.\nYouth Educational Forum Macedonia ukan lurt’atawa, uka serie ukanx Macedonia, Serbia, Bulgaria, Eslovenia, Bosnia, Herzegovina ukhamarak Armenia markanakat yatiqirinakana, yatichirinakan ukhamarak activistas jupanakan arsüwinakapaw ukankaraki, jupanakax corrupción ukamp llanqhachatanakawa (jichhax uka llanqhachawinakar saykatañatakiw amtapxi ).\nMayïr episodio, khä “Amut'asa ukat Corrupción uñt'as” ukxatx inglés ukhamarak macedonio arunakanaw utji:\nJutïr pusi serie ukanakan luratax “Juventud trabajando en red contra la corrupción”, “Datos e Investigación sobre la Corrupción”, “Activismo en línea y fuera de línea contra la Corrupción” ukhamarak “Comunicación Institucional” ukanakaw uñacht’ayasini. Akïr redes: Anti-Corruption Student Network in South East Europe, Global Youth Anti-Corruption Network, ukat Transparent Education Network ukanakana.